A Deputación achega esta semana propostas culturais aos centros educativos do sur da provincia - RIBEIRASACRAXA\nChantadaMonforteRibas de Sil\nCentros de ensino do sur da provincia acollerán ao longo desta semana diversas actividades promovidas pola área de Cultura da Deputación en colaboración cos concellos. A programación chegará, desta volta, a Monforte, Ribas de Sil e Chantada.\nAsí, o IES A Pinguela, de Monforte, acollerá mañá mércores 7 de abril un coloquio titulado ‘O proceso creativo na ilustración’ a cargo da ilustradora e debuxante de cómic Bea Lema. A actividade forma parte do programa ‘ilustraNÓS’, que se puxo en marcha o pasado mes de xaneiro, coincidindo co Día da Ilustración, e que pretende ampliar o coñecemento desta expresión artística, das súas técnicas e creadores e fomentar a creatividade.\nO xoves, día 8, a programación chega ao CEIP San Clodio, en Ribas de Sil, onde a narradora Antía Vázquez protagonizará unha sesión de contacontos dirixida ao alumnado do centro, na que recreará a historia da Apalpadora, unha personaxe do Nadal que atrasou a súa chegada ata a primavera.\nE ao día seguinte, venres 9, Concepto Circo pintará un mural en homenaxe a Rosalía de Castro no IES Lama das Quendas de Chantada.


Sorpresa en Cidadáns Galicia: os críticos gañan a votación para a asemblea tras perder as primarias, das que pediron explicacións\nRedacción | Luns, 2 de Marzo de 2020, 19:31\nA pasada semana o crítico Manuel Morgade quedou a só 16 votos de vencer á oficialista Beatriz Piñeiro nas primarias para a Xunta e pediu explicacións por un "desfasamento no censo" . Hoxe é un dos elixidos para a Asemblea Xeral dos laranxas pola corrente Cidadáns Es Ti, afín a Igea, que acaba de gañar as eleccións de compromisarios en Galicia.\nOlga Louzao, ex lider galega de Cs e concelleira por Lugo, con Francisco Igea, líder do sector crítico que compite con Arrimadas e vicepresidente de Castela León\nA plataforma 'Cs Es Ti', o sector crítico de Cidadáns capitaneado polo vicepresidente da Junta de Castilla y León, Francisco Igea, venceu a primeira fase das primarias do partido ao acaparar 9 dos 15 compromisarios que corresponden a Galicia para a Asemblea Xeral dos días 14 e 15 de marzo.\nAsí, neste evento tan só haberá seis representantes galegos da candidatura 'Unidos e Adiante' e que, por tanto, votarán pola portavoz no Congreso e candidata a presidir o partido laranxa, Inés Arrimadas, que con todo arrasou co 78% dos compromisarios de toda España.\nDe acordo cos datos aos que tivo acceso Europa Press, dos 610 afiliados de Cs en Galicia que estaban chamados a participar neste proceso telemático --que tivo que ser aprazado unha semana por problemas informáticos--, votaron un total de 277, o que supón unha participación do 45,41%.\nNeste contexto, os afíns a Igea venceron en tres das catro provincias galegas. En Lugo, acapararon os dous únicos compromisarios da circunscrición: Manuel Maseda e José Antonio Flores.\nMentres tanto, en Pontevedra conseguiron tres de cinco posibles: Miguel Carballal, Ramón Abal e Manuel Morgade. Precisamente, este último quedou a pasada semana a 16 votos de vencer á 'oficialista' Beatriz Piñeiro nas primarias do partido para elixir candidato á Xunta nas eleccións do 5 de abril.\nTamén na Coruña a vitoria foi para 'Cs Es Ti' con tres de cinco compromisarios: Mónica Martínez, Carmen Abeledo e Anxo Montoto. Con todo, en Ourense, os de Igea soamente contan cun representante de tres: Jorge González.\nOS SEIS DE ARRIMADAS\nEn canto aos seis compromisarios da candidatura de Arrimadas, son Silvia Caramés e Antonio Sanz pola Coruña; Luís Miguel Lamas e Andrés Cal por Pontevedra; e José Araújo e Laureano Bermejo --secretario de Organización en Galicia-- por Ourense.\nÁ vista destes datos, a candidatura 'Cs Es Ti', que impulsa unha emenda á totalidade dos Estatutos para a Asemblea Xeral, converteuse na maioritaria na Comunidade ao conseguir 302 votos fronte aos 206 que acumulan os compromisarios de Arrimadas.\nCon todo, tal e como explicou este luns en rolda de prensa o presidente da Xestora, Manuel García Bofil, non se pode detallar a porcentaxe de voto obtido por cada corrente porque a elección realízase mediante un sistema de listas abertas.\n"Regulamentariamente só existen candidatos individuais, e os afiliados non teñen por que votar aos dunha soa lista", así que "non podemos facer un cálculo nin un control", argumentou. Segundo indicou, cada militante podía votar a tantos candidatos como compromisarios elixíanse en cada provincia, e votábase a persoas, non a listas.\n"ALEGRÍA" DE 'CS ES TI'\nAsí as cousas, a plataforma 'Cs Es Ti' en Galicia celebrou o seu "ascenso en apoios" en Galicia, teniendo en cuenta que a pasada semana Manuel Morgade, o seu candidato nas primarias para a elección dun candidato á Xunta, quedou a tan só 16 votos de gañar a Beatriz Piñeiro, afín a Arrimadas.\n"Desde a plataforma manifestan a súa alegría e afirman estar preparados para a seguinte elección, onde (os 9 compromisarios galegos) votarán a Francisco Igea e o seu equipo para a presidencia de Cidadáns", valora, a través dun comunicado.


Lingua para amar: 09.2015\nHai nada comezabamos un novo curso e semella que a estas alturas xa estamos a coller bo ritmo con diversas actividades organizadas polo Equipo de Dinamización da Lingua Galega en colaboración co Seminario de Lingua Galega e Clásicas do noso colexio.\nUnha desas actividades, pensada para os nosos alumnos maiores de Bacharelato, vai ser a creación do primeiro CLUB DE LECTURA EN GALEGO.\nCoa fundación durante este próximo mes de outubro de "NÓS, OS VIAXEIROS DAS LETRAS" queremos aportar o noso gran de area ao Plan Lector do centro, colaborar no proceso de normalización e dinamización da lingua galega na vida escolar, contribuír a mellorar a comprensión lectora en galego dos alumnos de Bacharelato, fomentar o seu gusto pola lectura e polo coñecemento da literatura galega, e favorecer o intercambio de ideas, opinións, inquietudes..., tendo sempre como espazo referencial e nuclear a biblioteca do centro.\nAgardamos que tras a convocatoria e a xuntanza informativa, sexan moitos os que decidan sumarse a esta actividade e gocen do pracer de ler e compartir unhas boas lecturas.\nTodas as novas relacionadas co CLUB DE LECTURA aparecerán reflectidas na marxe esquerda deste blog no bloque de "SECCIÓNS".\nPublicado por Lupe ás 10:34 p.m. Ningún comentario:\nEtiquetas: Bacharelato, EDLG, Literatura\nXOGOS DE PALABRAS CON HUMOR GALEGO IV\nPublicado por Lupe ás 5:26 p.m. Ningún comentario:\nEtiquetas: Actualidade, Humor, Lingua\nUN CURSO MÁIS...!!!\nBenvidos a un novo curso!!!\nComezamos a quentar motores, a máquina xa se está a pór en marcha, así que preparádevos para acompañarnos un curso máis.\nEn breve, comezaremos a informarvos das actividades que dende o Equipo de Dinamización da Lingua Galega do noso cole se van ir desenvolvendo ao longo dos vindeiros meses (festas, concursos, programas de radio, revista, maratón e club de lectura, concurso cultural...).\nEstades preparados...? Si...? Pois aló imos todos!!!\nPublicado por Lupe ás 10:45 p.m. Ningún comentario:\nEtiquetas: Actualidade, EDLG


A traxectoria CTNL en cinco conversas - Nós Televisión\nA Coordinadora de Traballadores e Traballadoras de Normalización da Lingua celebra os seus 25 anos cuns faladoiros sobre as diversas etapas da súa historia. A escritora e xornalista Rosa Aneiros foi a encargada de conducir as cinco conversas con distintas persoas que pasaron pola directiva da asociación estes anos.\nAo longo dos cinco debates analízanse varios aspectos do percorrido da entidade normalizadora. En primeiro lugar, pretenden lembrar o papel dos e das técnicas de normalización lingüística e o traballo feito durante os 25 anos da asociación, tamén trazar unha panorámica das claves sociolingüísticas que caracterizaron esta etapa e a súa repercusión na normalización lingüística e, finalmente, reflexionar sobre o futuro desta última como proceso social e ámbito de traballo.\nCinco conversas na rede\nA equipa de Nós Televisión encargouse da coordinación e do soporte técnico das conversas que se estrearon a semana pasada na canle de YouTube da CTNL.\nSoco García Conde e Marta Souto González, técnicas de normalización lingüísitica dos Concellos de Santiago e Vigo respectivamente e Daniel Romero Rodríguez, xestor de actividades culturais e de normalización lingüística do Concello de Fene, lembran as orixes os primeiros anos da CTNL na conversa que abre a serie.\nA segunda conversa aborda o contexto de traballo durante os 25 anos, os avances e retrocesos na política lingüísitica e como estes influíron no labor das persoas que traballan en normalización lingüística. Ana Iglesias Álvarez, investigadora e docente na Universidade de Vigo, a técnica de normalización lingüística do Concello de Ames e exsecretaria da CTNL, Rosa Moreiras Cuñarro e Susana Mayo Redondo, técnica do Centro de Documentación Sociolingüística de Galicia, participan neste debate.\nTres técnicas de normalización lingüística do ámbito municipal e que iniciaron o seu labor ao longo dos 25 anos de historia da CTNL, falan da axuda que a asociación proporciona para o traballo, a coordinación e o encontro dalgúns proxectos que se impulsaron grazas á existencia da entidade. Mónica Fernández Valencia, secretaria da CTNL e técnica do Concello de Ourense, Conchi Cochón Rodríguez, do Concello de Pontevedra e expresidenta da CTNL e Xulia Rigueiro García, do Concello da Coruña, son as participantes na terceira conversa.\nNel Vidal Barral, profesor e extécnico de normalización lingüística do Concello de Carballo e expresidente da CTNL, Dores Sánchez Alegre, técnica de normalización lingüística da Deputación da Coruña e exvogal da CTNL e Tono Formoso Lado, fundador da cooperativa Fabaloba e tamén exvogal da asociación, son os participantes da cuarta conversa. As diferentes vertentes do labor desenvolvido desde a CTNL e o xeito de traballar da entidade son os temas tratados.\nA serie péchase coa conversa que analiza o presente e futuro da asociación. Isabel Vaquero Quintela, técnica de normalización lingüística da Universidade de Santiago de Compostela, Luis Pérez Barral, técnico de normalización lingüística no Concello de Outes e na Mesa pola Normalización Lingüística, Olga Patiño Abeixón, docente e exvogal da CTNL e a actual presidenta, Anxos Sobriño Pérez son as participantes da quinta conversa.\nNo ano 1996 constituíase a Coordinadora de Traballadores e Traballadoras da Normalización da Lingua. Ao longo destes 25 anos, un cuarto de século, a experiencia desta entidade nutriu de coñecemento e de iniciativas diversas o ámbito do traballo na área da normalización lingüística. Iniciativas como Gústame o galego, Youtubeiros ou Apego, entre outras, son produto destes anos de intercambio, traballo e imaxinación.


Ardora Teatro interpretará a obra Estigmas na casa da cultura de San Ciprián |\nHome Actualidade Ardora Teatro interpretará a obra Estigmas na casa da cultura de San Ciprián\nArdora Teatro interpretará a obra Estigmas na casa da cultura de San Ciprián\nCERVO .- O grupo Ardora Teatro interpretará a obra Estigmas, orixinal de Francisco Piñeiro, na casa da cultura de San Ciprián. Ardora Teatro é un colectivo creado no ano 2007 por mulleres de San Ciprián, que dirixe Mari Paz Rodríguez Silva.\nA obra, orixinal de Francisco Piñeiro, mostrará no escenario o camiño da igualdade e do recoñecemento do protagonismo feminino como unha das pedras angulares da evolución social\nARDORA TEATRO INTERPRETARÁ ESTIGMAS NO AUDITORIO DA CASA DA CULTURA\nDE SAN CIPRIÁN\n• A representación terá lugar o domingo 6 de decembro, Día da Constitución, ás 19.00 horas.\nCervo, 30 de novembro de 2009.- Na xornada festiva do domingo 6 de decembro, hai unha cita destacada co teatro, dentro da programación de Nadal que organiza o Concello de Cervo: O auditorio da Casa da Cultura de San Ciprián acolle, a partir das 19.00 horas, a obra ESTIGMAS a cargo do grupo de teatro afeccionado ARDORA.\nSegundo explica a concelleira de Cultura, Chelo Gallego a representación, orixinal do mestre e escritor Francisco Piñeiro, mostrará no escenario unha apaixonante historia na que se subliña como unha das pedras angulares da evolución social o camiño da igualdade de xénero e do recoñecemento do protagonismo feminino. A interpretación correrá a cargo de Adeli Fernández, Clara Rey, Josefa Núñez, Mª José López, Lidia Pernas, Sara Campo, Adela López e Mari Paz Rodríguez Silva.\nTEATRO AFECCIONADO FEMININO\nArdora Teatro é un colectivo creado en 2007 por mulleres de San Ciprián que baixo a dirección de Mari Paz Rodríguez Silva colleitou grandes éxitos nas distintas representacións escénicas realizadas ata o momento: A criada xorda e Desde o Porto a San Ciprián. ARDORA deben o seu nome á fosforescencia natural que na noite desprende un grupo de peixes e que permitía aos mariñeiros de San Ciprián poder pescalos. Un brillo colectivo onde, todos os peixes contan pero ningún é imprescindible.\nTags: ardora teatrosan cibrao\nO Tribunal de Contas ve indicios de responsabilidade contable en Cervo nos anos 2002 e 2003, explica o PSOE\nO PP “en solitario” di que “solicita que o Goberno de Zapatero destine un millón de euros” a apertura do dique norte de Alcoa


Montesquieu, Dolores, Botín e Arsenio - La Opinión de A Coruña\nMontesquieu, Dolores, Botín e Arsenio\n17·01·20 | 22:03\nA tendencia en escándalos políticos, polo menos nesta semana, é o nomeamento dunha exministra, Dolores Delgado, como Fiscal Xeral do Estado. Parecer ser que, aquel home que apuntou hai unha chea de anos o conveniente que era a separación de poderes, Charles Louis de Secondat, señor da Brède e barón de Montesquieu, ten que estar moi cabreado. Eu creo que debe estar afeito ás afrentas hispanas desde que Alfonso Guerra anunciara, ao comezo da Transición, que o tal Montesquieu morrera. E independentemente do que opine ou deixe de opinar monsieur de Secondat, hai que ter moita confianza en si mesmo e máis aínda na desmemoria dos demais para que un político dos dous grandes partidos tradicionais en España critique a politización da Xustiza. Sobre todo, doutrina Alfonso Guerra aparte, o PP, que menos sabotarlle os freos do coche a algúns xuíces, fixo todo tipo de manobras para que os seus casos de corrupción caeran en mans amigas. Ou que centralizou, na etapa de Gallardón, o Consello General del Poder Judicial (CGPJ) para darlle o poder absoluto a alguén que foi dúas veces director xeral con Aznar (e habitual cursillista da FAES), o actual presidente, Carlos Lesmes. A actual composición do CGPJ decidiuse nas Cortes de 2013, e tiña vixencia ata decembro de 2018. Desde entón, pese a estar en funcións, escolleu medio cento de xuíces, entre eles unha ducia do Supremo. Falar de independencia xudicial nesas instancias, por calquera dos grandes partidos, ten a mesma credibilidade que Sergio Ramos facendo un chamamento ao xogo limpo.\nOu que Ana Botín, presidenta do Banco Santander, viaxando ata Groenlandia no programa de Calleja que copou todas as canles de Mediaset para ofrecer a imaxe de que unha banqueira tamén pode ser unha muller preocupada polo futuro do planeta. Non poño en cuestión que persoalmente non o sexa, pero a campaña de imaxe estragoulla o seu tío Jaime. Si, aquel que xa fora condenado, coa familia, a unha sanción de 200 millóns por evasión de capitais, e a 300.000 euros de multa por ocultar en Suíza accións do Bankinter, o banco que presidía. Jaime Botín vén de ser condenado a 18 meses de prisión e 52 millóns de euros por tentar sacar de España, para vendelo un cadro de Picasso que segundo a Audiencia Nacional era patrimonio ídem. Atopárono no iate do banqueiro cando se dirixía a Córsega. Non sei se noutro país é normal unha relación tan estreita entre banqueiros e banquillos. O patriarca, Emilio Botín, xa deu nome a unha doutrina xudicial, a doutrina Botín, que lle permitiu zafar da acusacion de non pagar as retencións a Facenda duns 2.500 millóns de euros. Afortunadamente, a Jaime quédanlle un par de instancias onde presentar recurso. Nunha ocasión anterior anularon un xuízo porque o Ministerio de Economía tardou en tramitar a denuncia que fixera a Comisión do Mercado de Valores. Demostrando que non hai rencor, Jaime Botin ofreceulle á que era avogada do Estado Xefe no Ministerio de Economía o posto de secretaria xeral de Bankinter.\nSinceramente, para atopar entre o que traen os titulares nestes tempos algunha decisión xusta, e que repare agravios pasados, poucas hai máis que a de facer a Arsenio Iglesias fillo adoptivo da Coruña.


A asociación Saúde Mental Ferrol, Eume e Ortegal organiza a convocatoria, na que colaboran o Concello de Narón, o club Tenis de Mesa Narón e Feafes Galicia\nNarón, 19 de setembro de 2019. Os concelleiros de Deportes, José Oreona, e Benestar Social, Catalina García, presentaron esta mañá con Félix Pena e Paula Díaz, presidente e terapeuta ocupacional, respectivamente da asociación Saúde Mental Ferrol, Eume e Ortegal, e co presidente do Club Narón Tenis de Mesa, Fernando Montero, a décima edición do “Campionato de Tenis de mesa pola saúde mental”. O evento, organizado pola asociación Saúde Mental Ferrol, Eume e Ortegal en colaboración coa Federación Saude Mental Feafes Galicia, o Concello e o clube Narón Tenis de Mesa, terá lugar o vindeiro venres, día 20 no pavillón Campo da Serra a partir das 9.30 horas. No campionato participarán 58 persoas procedentes de oito asociacións de toda Galicia e entre os seus obxectivos están o de “promover a actividade física entre as persoas con problemas de saúde mental e fomentar a práctica de ocio normalizado”.\nOs participantes proveñen de asociacións e delegacións de Saúde Mental Feafes Galicia: Alba (Pontevedra), Alume (Lugo), Andaina (Dodro e Ordes), Apem (Cee), Avelaíña (A Guarda), Doa (Vigo e Cangas), Saúde Mental Feafes Galicia (Vigo), e Saúde Mental Ferrol, Eume e Ortegal (Narón). Ao longo de toda a mañá, ata as 14.00 horas aproximadamente, os participantes xogarán partidos individuais e ao remate do mesmo haberá un xantar de convivencia.\nA través deste evento apóstase tamén por “promover o deporte en igualdade, impulsar a actividade física entre as persoas con problemas de saúde mental e loitar contra o estigma social que sofre o colectivo”, tal e como indicou Félix Pena. Mediante actividades como a que se desenvolverá este sábado na cidade, Saúde Mental Ferrol, Eume e Ortegal “amosa á sociedade a imaxe máis positiva da saúde mental, combatindo de modo activo os estereotipos negativos e os falsos prexuízos que se asocian a esta realidade”, explicou. Así mesmo, dende a organización incidiron tamén en que as actividades de ocio e deporte que organizan “axudan a mellorar a calidade de vida das persoas con problemas de saúde mental e das súas familias, ao romper os participantes coa súa rutina diaria, realizar actividade física dende unha perspectiva lúdica, socializarse e integrarse na sociedade, ao tempo que dan un respiro aos seus familiares na súa tarefa de coidadores”.\nPena agradeceu a colaboración do Concello de Narón e destacou a importancia de diversificar as actividades que se desenvolven dende a entidade. Pola súa parte, o presidente do Club Tenis de Mesa Narón recordou que este é o terceiro ano consecutivo que colaboramos neste campionato e facémolo con moita ilusión porque é unha gran oportunidade para vivir a pureza do deporte por riba dos resultados”.\nO concelleiro de Deportes naronés asegurou que dende o Concello “estamos moi orgullosos de que contárades con nós para colaborar neste evento” e amosou o “apoio a este tipo de iniciativas”, ao tempo que valorou tamén a colaboración prestada polo Club Tenis de Mesa Narón.\nAsí mesmo, a concelleira de Benestar Social animou á asociación naronesa a continuar impulsando este tipo de eventos deportivos na cidade. “É unha forma de integrarse, non só de facer exercicio, senón tamén de tratar de que a sociedade nos vexa a todos como persoas, coas nosas diversidades, e buscando o trato de igual a igual”. García e Oreona convidaron á cidadanía a acudir a esta cita deportiva o vindeiro venres, día 20.


Mantemento da vida\nMantemento da vida maria casares\nBiomoléculas. Célula e tipos de células. Tipos de nutrición celular. Fotosíntese e respiración celular. Reprodución celular. Mitose. Nivel de 2º ESO.\nSafu para os que tedes que recuperar a primeira avaliación entra todo o tema do mantemento da vida e do tema de nutrición todo ata as características das superficies respiratorias incluidas. Un saúdo!\npara el examen de recuperación entra tambien lo de la mitose ¿¿??\nJoel Outeiro Perez\nO MANTEMENTO DA VIDA\nProfesor: Adán Gonçalves\nA XERACIÓN ESPONTÁNEA\nDende a Antigüedade houbo moitas ideas sobre a orixe\n A que permaneceu por máis tempo, a pesar de ser errónea,\né a hipótese da xeración espontánea.\n A idea da xeración espontánea afirmaba que a partir da\nmateria inerte podía xerarse vida.\nO científico Van Helmont que defendía esta hipótese\nafirmaba no século XVII que a partir de roupa e trigo, co paso\ndo tempo, podían xurdir ratos.\n Xa neste século XVII científicos como Redi demostraron que\nnon era certa esta hipótese, pero non é ata os experimentos de\nPasteur no século XIX que é totalmente rexeitada.\n1. SERES VIVOS E FUNCIÓNS VITAIS\n Serías quen de diferenciar un ser vivo da materia inerte?\n Se pensas afirmativamente, que caracteriza a un ser\nVan Helmont, o científico do que falamos antes que apoiaba a\nidea da xeración espontánea, pensaba que os seres vivos\nposuían unha “forza vital” divina que era responsable da vida.\nNa actualidade sabemos que esto é falso, entón …\nQue caracteriza a un ser vivo?\nO que caracteriza a un ser vivo é...\nAlimentarse, respirar, eliminar produtos de refugallo, crecer,\nreproducirse, moverse ou respostar aos estímulos do medio...\nTodas estas accións resúmense en tres función básicas que\ndenominamos funcións vitais: nutrición, relación e\nOs seres vivos somos quen de levalas a cabo porque estamos\nA ORGANIZACIÓN DOS SERES VIVOS\nTodos os seres vivos estamos organizados en distintos niveis\nde complexidade crecente.\nOs niveis inferiores fórmanos os compostos químicos. Na\nmateria inerte os compostos son máis sinxelos que na\nOs compostos químicos dos seres vivos forman as estruturas\ncelulares ou orgánulos. E éstas, a súa vez constitúen as\nA célula é a unidade básica da vida, sen célula non hai vida.\nHai organismos formados por unha soa célula:\nos organismos unicelulares.\nSon exemplos as bacterias ou os protozoos.\nPero tamén, hai seres vivos formados por máis dunha célula:\nos organismos pluricelulares.\nÉ o caso dos vexetais ou dos animais.\nAs células dos pluricelulares organízanse para formar tecidos,\néstes a súa vez reúnense en órganos, e os órganos a súa vez\nforman aparellos e sistemas.\nAdemais os organismos asócianse formando poboacións, éstas\nconstitúen comunidades que a súa vez forman ecosistemas.\nSon o conxunto de procesos mediante os cales os seres vivos\nconseguen materia e enerxía. Algúns destes procesos son:\n Alimentación: consiste en incorporar substancias doutros\norganismos. É característica dos animais, fungos e moitos\nmicroorganismos (Heterótrofos). As plantas, as algas e algunhas\nbacterias fabrican o seu propio alimento (Autótrofos).\n Respiración: o conxunto de reaccións que suceden dentro das\ncélulas que lles permiten obter enerxía: os alimentos reaccionan co\nosíxeno e liberan a súa enerxía química.\n Eliminación de refugallos: como resultado da transformación do\nalimento en materia propia e da respiración prodúcense substancias\nque poden ser tóxicas e deben ser expulsadas mediante os procesos\nde excreción (CO2, H2O e amoníaco son os principais produtos de\nOs seres vivos detectamos cambios (estímulos) tanto no medio\ninterno coma no externo e elaboramos respostas axeitadas a eles\nA resposta a un estímulo pode ser simple, como o movemento dunha\nbacteria cara a luz, ou complexa, como ritual de apareamento dalgúns\nOs animais podemos percibir estímulos mediante unhas estruturas\nespeciais chamadas receptores, como son os órganos dos sentidos.\nAs plantas carecen de órganos dos sentidos e non se desprazan, pero\ntamén poden respostar a estímulos como a luz ou a presenza de auga.\nSon o conxunto de procesos que permiten a perpetuación das\nOs seres vivos producen descendentes que son idénticos ou parecidos\naos seus proxenitores.\n2. A COMPOSICIÓN QUÍMICA DOS SERES VIVOS\nOs seres vivos están constituídos por unha serie de substancias\nquímicas chamadas biomoléculas.\nAs biomoléculas están formadas por os elementos químicos\ncaracterísticos da materia viva, os bioelementos.\nOs bioelementos máis abundantes son: o carbono (C), o hidróxeno\n(H), o nitróxeno (N), o osíxeno (O) e en menor proporción, fósforo\n(P) e xofre (S).\nEstán presentes tanto na materia viva coma inerte.\n Auga: É a molécula máis abundante nos seres vivos (entre 6575% do corpo dun home adulto), aínda que está desigualmente\ndistribuida, por exemplo, o sangue contén unha maior cantidade de\nauga ca os ósos.\nA auga non só é abundante nos seres vivos senón que tamén\ndesempeña funcións fundamentais nos organismos:\n- É o compoñente principal do interior das células.\n- É o medio de transporte das substancias (o sangue é\n- É o lugar onde ocorren as reaccións químicas do organismo.\n Sales Minerais : Podémolas atopar de dous xeitos:\n- Cristalizadas (=Sólidas): forman parte de estruturas ás que\nconfiren resistencia, como nos ósos dos vertebrados ou nas\ncunchas de moitos invertebrados.\n- Disoltas: participando en diversas funcións como a\ntransmisión do impulso nervioso ou na contracción muscular.\nSon exclusivas dos seres vivos. Son: os glícidos, os lípidos, as\nproteínas e os ácidos nucleicos.\n Glícidos: Tamén chamados hidratos de carbono e moitos deles por\nposuír sabor doce denomínanse azúcares. Os máis importantes son:\n- Monosacáridos: son os glícidos máis sinxelos. Dentro deles está a\nglicosa da que se obtén enerxía.\n- Polisacáridos: son máis complexos. Hainos con función de reserva\nenerxética a longo prazo como o amidón das plantas e hainos con\nfunción estrutural como a celulosa que forma parte das paredes das\ncélulas vexetais ás que lles da resistencia e rixidez.\nPolisacárido estrutural dos\nvexetais nos que constitúe\nÉ o compoñente principal\nda madeira (o 50% é\ncelulosa) algodón, cáñamo\netc. O 50 % da materia\norgánica da Biosfera é\n Lípidos: son biomoléculas moi variadas e teñen distintas funcións.\n- Graxas: constitúen un xeito de almacenar enerxía.\n- Fosfolípidos e colesterol: forman parte da estrutura da membrana\nMembranas celulares: Fosfolípidos e colesterol\n Proteínas: son grandes moléculas formadas pola unión doutras\nmáis sinxelas chamadas aminoácidos.\nPosúen numerosas funcións:\n- Estrutural: forman parte das estruturas do noso corpo.P.e.: o\ncoláxeno da nosa pel.\n- Enzimática: as enzimas son proteínas e a súa función é acelerar\nas reaccións que ocorren nas células.\n- Transporte: levan substancias dun sitio a outro, p.e.: a\nhemoglobina que transporta o osíxeno no sangue.\n- Defensiva: os anticorpos son proteínas.\n- Hormonal: algunhas hormonas son proteínas, p.e.: a insulina.\n- Nutritiva: son nutrientes, p.e.: a ovoalbúmina do ovo.\nESTRUTURA DA MIOGLOBINA\n Ácidos nucleicos: son grandes biomoléculas orixinadas pola unión\ndoutras máis pequenas denominadas nucleótidos.\n- Ácido desoxirribonucleico (ADN): molécula encargada de\nalmacenar e transmitir toda a información para o\ndesenvolvemento e funcionamento dun organismo.\n- Ácido ribonucleico (ARN): orixínase a partir do ADN e intervén\n3. O DESCUBRIMENTO DA CÉLULA\nMicroscopio utilizado por\nEn 1674 Leeuwenhoek\ndescribiu unha bacteria.\nTodo elo grazas a un\nmicroscopio de maiores\naumentos fabricado por\nEsquemas dos microorganismos\nobsevados por Leeuwenhoek\n Robert Hooke en 1665, cun microscopio que apenas\nchegaba aos 50 aumentos observou unha lámina de cortiza\n(corcho) e viu que estaba formada por celdiñas poligonais\nsimilares ás dun panal de abellas e chamounas células.\n Uns anos despois, Anthony van Leeuwenhoek perfeccionou\nas lentes de aumento nun microscopio de fabricación propia e\nfoi quen de observar por primeira vez bacterias e outros\nA teoría celular está vencellada á invención das lentes e á\nconstrucción dos microscopios que permitiron ter unha visión moi\nampliada destas estructuras, podendo observar características\ntotalmente imperceptibles ó ollo humano.\nEn 1838-39 Schleiden e Schwann enuncian a primeira teoría celular\nsegundo a cal, a célula é a unidade estructural e funcional dos seres\nvivos, capaz de manter unha existencia propia e independente\n1858 Virchow completa o postulado anterior afirmando\nque todas as células se orixinan a partir dunha\nA TEORÍA CELULAR\nA teoría celular resúmese nos seguintes puntos:\na) A célula é a unidade estrutural dos seres vivos\nb) A célula é a unidade funcional de todos os seres\nc) Toda célula procede doutra preexistente.\nd) A célula contén o material xenético dun ser vivo.\n4. CÓMO SON AS CÉLULAS?\nHai unha gran variedade de células, pero todas teñen en común\nposuír unha estrutura que contén :\nADN que contén a\ninformación xenética da\nAs células poden ter un tamaño e unha forma moi\n En canto ao tamaño, hainas visibles a simple vista,\npero a maioría son moi pequenas e precisamos para\nobservalas un microscopio. A unidade de medida\nempregada para medilas é o micrómetro ou micra que é a\nmilésima parte dun milímetro (0,001 mm).\n Respecto a forma, hai moitísima variedade:\nprismáticas (pel), estreladas (neuronas), alongadas\n(musculares)... A súa forma está relacionada coa función\n5. ORGANIZACIÓN CELULAR\nHai dous grandes modelos de organización celular:\n As células procariotas, que non teñen núcleo definido.\n As células eucariotas cun núcleo definido.\n6. A CÉLULA PROCARIOTA\n Son células máis simples e de menor tamaño (1-10 micras).\n Sempre son seres unicelulares, como as bacterias.\n O material xenético (ADN) atópase libre no citoplasma= NON HAI\n Os únicos orgánulos son os ribosomas encargados de sintetizar\n A membrana plasmática está rodeada externamente por unha\ncuberta protectora chamada parede bacteriana.\n7. A CÉLULA EUCARIOTA\n Son maiores (10-100 micras) e máis complexas cas procariotas.\n Forman seres unicelulares, como os protozoos ou os fermentos; e\ntodos os seres pluricelulares entre os que estamos os animais e os\n Nos eucariotas o ADN está separado do citoplasma por unha\nmembrana que orixina o núcleo.\n Posúen distintos tipos de orgánulos no seu citoplasma: ribosomas,\nretículo endoplasmático, aparello de Golgi...\n Dentro dos eucariota diferenciamos dous modelos:\n- Eucariota animal.\n- Eucariota vexetal.\nORGÁNULOS DUNHA CÉLULA EUCARIOTA\n Mitocondrias : son alongadas e nelas lévase a cabo a respiración\n Ribosomas : sintetizan proteínas.\n Retículo endoplasmático : conxunto de tubos e canles conectados.\nPódese nel diferenciar dúas zonas:\n- Retículo endoplasmático rugoso : asociado a ribosomas no que\nse sintetizan e almacenan proteínas.\n- Retículo endoplasmático liso : non asociado a ribosomas no que\nsintetizan e almacenan lípidos.\n Aparello de Golgi : conxunto de sacos aplanados que constitúen o\nalmacén das substancias procedentes do retículo endoplasmático.\nEncárgase tamén da súa secreción cara o exterior celular.\n Vacúolos ; Sacos onde se acumulan auga e substancias disoltas. Son\ntípicos das células vexetais, pero tamén aparecen nas animais.\n Lisosomas : son vesículas dixestivas. Son características das\ncélulas animais, aínda que tamén poden atoparse nas vexetais.\n Centrosoma : estrutura formada por dous centriolos e fibras\nproteicas. Atópase preto do núcleo e participa na división celular. Os\ncentriolos só aparecen nas células animais.\n Cloroplastos : Orgánulo cun sistema de membranas que no seu\ninterior conteñen clorofila, o pigmento que lles permite realízar a\nfotosíntese. É exclusivo das células vexetais.\n7.1. A CÉLULA EUCARIOTA ANIMAL\n Teñen formas máis irregulares que nas vexetais.\n Non teñen parede vexetal.\n Non posúen cloroplastos.\n Non teñen vacúolos tan grandes como nas vexetais, pero teñen\nvesículas pequenas de distintos tipos.\n7.2. A CÉLULA EUCARIOTA VEXETAL\n Soen ter unha forma prismática.\n Posúen unha parede vexetal de celulosa por fora da membrana\nplasmática que lles da resistencia e rixidez.\n Teñen un gran vacúolo que ocupa boa parte do citoplasma.\n Posúen cloroplastos onde se realiza a fotosíntese.\n Non teñen centriolos, pero sí fibras proteicas.\n8. NUTRICIÓN CELULAR\nA nutrición celular é o proceso mediante o cal as células\nobteñen a materia e a enerxía que necesitan para levar a cabo\nas súas funcións vitais.\nOs nutrientes son as substancias que a célula toma do exterior.\nEstas substancias son aproveitadas pola célula para obter\nenerxía e construir as súas propias estruturas (reparar,\nO metabolismo son o conxunto de procesos químicos que\nsofren os nutrientes dentro das células.\nDentro do metabolismo e segundo a finalidade dos procesos\npodemos falar de:\nson reaccións de degradación. Consiste en\ntransformar as moléculas orgánicas complexas (glícidos,\nlípidos...) en moléculas inorgánicas máis sinxelas (auga, dióxido\nde carbono, amoníaco...) para obter enerxía. Esta enerxía será\nempregada en levar a cabo as funcións celulares.\n Anabolismo: son reaccións de construcción de moléculas.\nNestas reaccións as células converten as substancias máis\nsinxelas (inorgánicas ou orgánicas simples) en substancias\norgánicas complexas propias da célula que serán empregadas na\nrenovación, reparación e construción de estruturas da célula.\nPara realizar estes procesos anabólicos a célula precisa\nAs células obteñen esta enerxía da luz solar (no caso das\nfotosintéticas) e do catabolismo (todas as células).\nSegundo o tipo de substancias que incorporan as células\n Nutrición Autótrofa : sintetizan a súa propia materia\norgánica (alimento) a partir de materia inorgánica simple que\ntoman do exterior.\nPara levar a cabo este tipo de nutrición necesítase unha fonte\nde enerxía que habitualmente é a solar (autótrofos\nfotosintéticos). Este é o caso de algunhas bacterias, as algas e\n Nutrición Heterótrofa : propia das células que necesitan\nincorporar a materia orgánica elaborada por outros organismos,\nxa que son incapaces de fabricala elas.\nEsta nutrición é propia de moitas bacterias, dos protozoos, dos\nfungos e dos animais.\nNUTRICIÓN NOS AUTÓTROFOS\nNUTRICIÓN NOS HETERÓTROFOS\n9. A FOTOSÍNTESE\nA fotosíntese é o proceso polo que algúns organismos\nautótrofos como os vexetais ou as algas, son capaces de\nelaborar moléculas orgánicas ricas en enerxía a partir de\nmoléculas inorgánicas utilizando como fonte de enerxía a luz.\nÉ un proceso anabólico que se produce nos cloroplastos,\norgánulos exclusivos das células vexetais.\nPara captar a luz (fonte de enerxía do proceso), nas membranas\ninternas dos cloroplastos hai un pigmento de cor verde chamado\nY sales minerales\nDurante a fotosíntese, que sucede principalmente nas follas, a\nauga e as sales minerais (zume bruto) e o dióxido de carbono\nrecollido do aire son transformados en zume elaborado\n(compostos orgánicos azucarados) que se distribúen por toda a\nplanta. Neste proceso libérase osíxeno a atmosfera e precísase\na enerxía do sol\nA fórmula xeral da fotosíntese é:\nCO2 + H2O + Luz Solar\nglicosa + O 2\nÉ un proceso no que se diferencian dúas fases:\n Fase Luminosa : a enerxía do sol transfórmase en enerxía\n Fase escura : utilizando esta enerxía e a partir de\nmateria inorgánica (auga, dióxido de carbono e sales\nminerais) obtense materia orgánica (glicosa).\nImportancia da fotosíntese\nUn dos produtos da fotosíntese é o osíxeno, sen él non sería\nposible a vida na Terra tal e como a coñecemos.\nDe feito, todo o osíxeno da atmosfera procede da\nAdemais os organismos fotosintéticos transforman a materia\ninorgánica en orgánica, que é aproveitada por todos os seres\n10. A RESPIRACIÓN CELULAR\nIndependentemente de cómo obtivesen a materia orgánica, as\ncélulas deben extraer a enerxía que hai nela.\nPara elo, levan a cabo nas mitocondrias un proceso que\ndenominamos respiración celular.\nA respiración consiste en oxidar (“queimar”) esta materia\norgánica transformándoa en inorgánica e obtendo enerxía.\nEsta combustión precisa O2 e xera CO2 e a enerxía liberada nel\nalmacénase nunha molécula chamada ATP.\nA ecuación global da respiración é:\nGlicosa + O2\nH2O + CO2 + ATP (Enerxía)\n11. A REPRODUCIÓN CELULAR\nA reprodución celular é o\nproceso polo cal unha célula nai\nse divide orixinando novas célula\nchamadas células fillas.\nA división celular nos organismos\nunicelulares supón a aparición de\nnovos individuos idénticos ós\nNo caso dos pluricelulares supón\no aumento do número de células\ndo organismo (crecemento,\nreparación ou renovación).\nMaterial xenético e cromosomas\nO material xenético, nos\neucariotas, atópase no\nnúcleo e está formado por\nlongas cadeas de ADN\nonde reside a información\nque controla todas as\nactividades da célula.\nEste ADN está asociado a\nproteínas formando unha\nmaraña de fibras\nAntes da división celular a\n(concéntrase máis) e forma\nunhas estruturas chamadas\nO número de cromosomas é\ncaracterístico e constante en\ncada especie. As células\nhumanas teñen 46 cromosomas,\nás da mosca da froita 8, as dun\ncan 78 e as de algunhas\nbolboretas sobrepasasn os 300.\nA mitose é un proceso no que unha célula (a célula nai) divídese\norixinando dúas células fillas con idéntica información\nAntes de comezar o proceso, o ADN en estado de cromatina\nda célula nai duplícase (fai un copia idéntica) e comeza a\ncondensarse para formar os cromosomas.\nAo principio desaparece a membrana nuclear.\nA duplicación consegue que cada cromosoma posúa dúas copias\nidénticas que durante a mitose sepáranse e diríxense a cada\nextremo da célula.\nDespois en cada polo aparece unha membrana nuclear que rodea\nos novos cromosomas que comezan a descondensarse para\norixinar a cromatina.\nAo final da mitose prodúcese a división do citoplasma que\npermite a separación das dúas células fillas.\nNas células animais esta división sucede por estrangulamento;\nnas vexetais ocorre por tabicación.\n1. As fibras de cromatina\no núcleo e comezamos a\nobservar os cromosomas.\n2. Os cromosomas\nsitúanse no centro da\n3. Os cromosomas\ndivídense pola metade e\ndiríxense aos polos;\ncomeza a dividirse o\n4. Os cromosomas chegan\naos extremos e comezan a\n5. Fórmanse os novos\nnúcleos e sepáranse as\nExercicios enerxía cinética\nUn mundo interconectado maria casares parte i\nCambios nos ecosistemas\nA dinámica interna do planeta (t9) maria casares\nOrixe e evolución dos seres vivos


Os comerciantes galegos calculan facturar nas rebaixas 700 millóns – Galicia 24 Horas\nOs comerciantes galegos calculan facturar nas rebaixas 700 millóns\nBy Redacción on 2 enero, 2013 Comentarios desactivados en Os comerciantes galegos calculan facturar nas rebaixas 700 millóns\nO presidente da Federación Galega de Comercio, José María Seijas, calcula que a facturación durante o nadal e as rebaixas pode alcanzar os 700 millóns de euros en Galicia, dos que 70 corresponderíanse coa provincia de Lugo.\nSeijas cifra o gasto medio por galego «en torno aos sesenta ou setenta euros» para as rebaixas que se iniciarían o próximo día 7, aínda que coa nova lei que liberaliza os horarios e o período de descontos son xa moitos os establecementos que empezaron os descontos.\nO presidente do sector en Galicia reiterou o seu «rexeitamento» pola liberalización que, sobre todo en rebaixas, dixo que ten claro que «vai desorientar aos consumidores porque non sabe cando é o momento idóneo para comprar». «Nós nunca defendemos isto e non vai ser bo nin para o comercio, nin para o consumidor», apostilou.\nNon obstante, a Federación Galega do Comercio recomendou, «polo menos manter esa unión para empezar todos polo menos a partir do primeiro de xaneiro e intensificar a partir do sete a campaña e respectar as datas como se viñan respectando en anos anteriores».\n«É un consello, que creo que a maioría vai respectar pero haberá de todo», concluíu José María Seijas.\nOs comerciantes galegos calculan facturar nas rebaixas 700 millóns added by Redacción on 2 enero, 2013


crea R chega a Lugo e Cambre - BlogR\ncrea R chega a Lugo e Cambre\nO proxecto educativo crea R, que percorre diversas localidades galegas, chega a Lugo o 16 de novembro e a Cambre o 23 de novembro.\nCon este plan, pensado para vivilo en familia, queremos que os nosos clientes, de balde, se acheguen un anaco máis ás novas tecnoloxías.\nPara iso ofrecémoslles aos nenos un plan alternativo e innovador que fomenta as vocacións STEM (Ciencias, Tecnoloxía, Enxeñaría e Matemáticas) a través de talleres de robótica. E mentres os nenos se divirten aprendendo, pais, avós, educadores…, en definitiva, os que non naceron na era dixital poderán lles dar respostas a preguntas como “cando debo comprarlle o móbil ao meu fillo?”, “cal é o límite de tempo para xogar ao computador ou á videoconsola?”.\na quen van dirixidos?: a nen@s de 7 a 12 anos.\ncanto duran?: 2 horas, de 11:00 a 13:00 h.\nque van aprender os nenos?: aprenderán a construir, programando, unha cidade con barreiras móbiles e semáforos.\nCharla de educación dixital\nDirixidas a todos os non nados na era dixital.\nTen unha duración de 2 horas, de 11:00 a 13:00 h.\nUn pedagogo especializado ofrecerá trucos e consellos sobre o bo uso da internet e das redes sociais para que os nenos poidan utilizalas con seguridade, poñendo en marcha, ademais, dinámicas e casos prácticos para un maior entendemento.\nLugo: sábado, 16 de novembro, ás 11:00 h, no Edificio de Novas Tecnoloxías do Concello de Lugo.\nCambre: sábado, 23 de novembro, ás 11:00 h, na Casa da Cultura.\nLembra que son actividades gratuítas, pero o aforo é limitado, así que non tardes en apuntarte\n👉 Pica aquí para apuntarte\nE para calquera dúbida escríbenos a creaR@mundo-r.net.\nR é aliado dixital do Plan de Inclusión Dixital de Galicia e colaborador do Plan de Promoción do Talento Dixital de Galicia – Digitalent-, que desenvolve a Xunta de Galicia a través de AMTEGA e no que se inclúe crea R, programa financiado pola Fundación Euskaltel Konekta.\nEtiquetas: actividades R, crea R, los de R, os de R, R, R Cable, R Galicia


A Administración autonómica migrará a software libre preto de 1.000 computadores - Código Cero - Diario Tecnolóxico de Galicia\nmércores, 30 de abril do 2014 Redacción\nAMTEGA e os axentes galegos da divulgación do software libre acordaron organizar múltiples actividades de impulso á programación aberta\nO espírito da programación aberta semella que se vai fortalecendo entre as administracións. Así o vén de certificar o Goberno galego, que anunciou este mércores que migrará a software libre ofimático aberto preto de 1.000 computadores. Este proceso, a desenvolver no último trimestre deste ano, foi dado a coñecer pola directora da Axencia para a Modernización Tecnolóxica de Galicia, Mar Pereira, logo de formalizar diversos convenios de colaboración cos axentes galegos da nosa comunidade open source. Pereira compartiu con eles as liñas de acción do Plan de Software Libre 2014, no que participan con 34 das 80 actividades previstas.\nEstas actividades, polo tanto, serán en si mesmas unha adaptación do propio espírito do código aberto: virán da man de moitas plataformas e colectivos traballando ombro con ombro. Deste xeito, AMTEGA informou que colaborará unha vez máis co Consorcio para o desenvolvemento de aplicacións Informáticas de Xestión Universitaria de Galicia (CIXUG), integrado polas tres universidades galegas; coa Asociación Galega de Empresas de Software Libre (AGASOL); e con cinco Asociacións de Usuarios de Software Libre de Galicia (AGUSL) para impulsar a promoción e fomento do uso de software libre entre a cidadanía.


Materiais no interior dos automóbiles | A Buxaina\nMateriais no interior dos automóbiles\nA química supuxo un gran avance no mundo dos automóbiles, tamén nos interiores.\nEste moderno dispositivo de seguridade que permite evitar graves feridas en accidentes de automóbil está baseado en reaccións químicas que teñen lugar a velocidades moi elevadas. O produto químico utilizado para o funcionamento é esencialmente azida de sodio (NaN3 ) que está contida no interior do airbag. Este produto químico é un sólido branco e se a temperatura se eleva por encima dos275ºC ten lugar a súa descomposición térmica seguindo esta reacción:\nNaN3 ® Na + 3/2 N2\nA reacción é tan rápida que en menos de 40 milisegundos obteñense uns 35l de N2a temperatura ambiente, que pode inflar a estrutura elástica que constitúe o airbag, impedindo o choque do condutor contra o volante ou o parabrisas no momento do accidente.\nO mecanismo do NaN3 conséguese moi rápidamente xa que está constituído por una bola metálica que, a consecuencia do choque, pecha un circuito eléctrico que encende una mestura de boro e nitrato de sodio que é o calor da reacción que se produce na descomposición térmica do NaN3 .\nBaséase en líquidos refrixerantes formados pola química como hidrofluorocarburos, que son un grupo de substancias que conteñen átomos de carbono, flúor e hidróxeno, grazas os cales o frío no inverno ou a calor no verán permítennos que viaxemos a una temperatura agradable. Antes, na climatización dos vehículos empregábanse, en vez de hidrofluorocarburos, hidroclorofluorocarburos que se diferencian en que teñen átomos de cloro.\nOs automóbiles pasaron de ser ser duros e incómodos a ser xustamente o contrario, brandos e cómodos grazas a utilización de espumas de poliuretano que melloran a nosa comodidade. Tamén se avanzou moito na redución do peso e os actuais sistemas de MDI PU poden reducir bastante a densidade dos asentos. Tamén grazas á química, que fabrica as febras sintéticas que recubren os asentos, mellorouse a súa resistencia, a durabilidade e o agarre (evitan que esvaremos).\nCinturón de seguridade:\nEstá feito dun material sintetico químico. É flexible, deste xeito en caso de impacto estírase e evita que a parada sexa forte. Existen diferentes sistemas para tensar o cinturón pero un dos máis extendidos é o pretensor pirotécnico. O elemento principal deste tipo de pretensores é una cámara chea de gas combustible na que hai una pequena carga explosiva que actúa como detonador. Cando este detonador se activa, o gas estala dando lugar a un incremento da presión que empuxa o pistón, o cal ó avanzar, fai xirar a bobina na que está enrolado o cinturón de seguridade.


Portuguescolas (A voo de tecla, 01/09/2006) - Xavier Alcalá\nHome Galego Hemeroteca A voo de tecla (LVG) Portuguescolas (A voo de tecla, 01/09/2006)\nRecentemente La Voz de Galicia publicaba unhas cartas ao director que xogaban cos neoloxismos “galescolas” e “inglescolas”. Malia as súas diferenzas, o intervenientes tiñan razón en conxunto: o galego xustifícase por si mesmo e o inglés é a lingua franca do mundo. Só faltou o portugués na discusión, no momento en que o grupo das grandes potencias (o G8) convidaba o Brasil á xuntanza de San Petersburgo.\nSeica en Galicia non se entende que a un neno galegofalante lle sexa doado aprender o portugués; mentres que o neno falante de linguas romances hase esforzar moito para aprender o inglés.\nNo inglés abondan as palabras monosilábicas, o cal é unha vantaxe para facer letras de cancións pero unha desvantaxe para entendelo. Xúntase a iso a cantidade de vocais que ten (difícil acertar na pronuncia de “ship” e “sheep”; ou de “course” e “curse”, por exemplo). E para dominar a súa ortografía cómpre ser filólogo.\nFronte a iso o portugués ten regras sinxelas para representar a súa clara riqueza fonética. Axiña se aprenden, e como valor engadido teñen o coincidiren coas do francés (o que fai os portugueses tan bos falantes dese notable idioma veciño).\nSe o portugués se ensinase en Galicia desde a escola, os galegos aproveitarían a súa maior riqueza cultural: abriríanse a 250 millóns de falantes en catro continentes. E, de paso, encontrarían fácil o francés. Non sería malo, logo, o pensarmos en “portuguescolas” (ou, mellor dito, “galegoportuguescolas”) sen esquecermos o castelán e o inglés.\n[La Voz de Galicia, A voo de tecla, 01/09/2006]\nA voo de tecla / ensino / La Voz de Galicia / portugués / Portuguescolas\nPrevious PostA (mala) hora de España (A voo de tecla, 28/08/2006)\nNext PostO taxi, un modelo na encrucillada


Doar órganos é un xesto de amor · Diócesis · Diócesis de Mondoñedo-Ferrol\nDiócesis de Mondoñedo-Ferrol NOTICIASNoticiasNoticias por categoríaAsociaciones y movimientos Doar órganos é un xesto de amor\nDoar órganos é un xesto de amor\nPublicado: 29/05/2018: 5946\nSó quen da a súa vida poderá salvala (cf. Lc 9, 24)\nComunicado de ALCER ante o Día do Doador de Órganos 2018\nO mércores 6 de xuño celébrase o Día do Doador/a de Órganos. Como homes e mulleres seguidores de Cristo resucitado, animados pola forza do Espírito, a Igrexa católica convídanos a realizar xestos altruístas que testifiquen o amor de Cristo, facéndonos doadores de órganos, dando vida a quen se atopa en dificultades e prolongando a nosa vida despois da morte.\nAsí o expresa o catecismo da Igrexa Católica no nº 2296: “.. a doazón de órganos despois da morte é un acto nobre e meritorio que debe ser alentado como manifestación de solidariedade xenerosa...”.\nSan Juan Pablo II, na carta encíclica Evangelium Vitae, lembrounos que entre os xestos que contribúen a alimentar unha auténtica cultura da vida "merece especial recoñecemento a doazón de órganos, realizada segundo criterios eticamente aceptables, para ofrecer unha posibilidade de curación e incluso de vida, a enfermos, se cadra, sen esperanzas" (n. 86).\nBenedicto XVI, nun discurso aos participantes nun congreso internacional sobre doazón de órganos, dixo: “A doazón de órganos é unha forma peculiar de testemuña da caridade… Existe unha responsabilidade do amor e da caridade que compromete a facer da propia vida un don para os demais, se se quere verdadeiramente a propia realización”.\nE o papa Francisco anímanos a facernos doadores de órganos detendo, deste xeito, o tráfico ilegal de órganos. “Doar órganos é un xesto de amor, pero entrar nunha espiral de comercio e venda, é un crime”.\nDende a Federación de persoas con enfermidade renal de Galicia (Federación ALCER Galicia) animámoste a entrar nas páxinas web das nosas asociacións (http://alcercoruna.org, http://alcerlugo.org) para solicitar o teu carné de doador/a de órganos.


PressReader - La Voz de Galicia (Barbanza): 2017-07-21 - Os novos monstros\nOs novos monstros\nLa Voz de Galicia (Barbanza) - 2017-07-21 - La Voz De Barbanza - Manuel Gago\nOoutro día estaba lendo a correspondencia do pintor Luís Seoane cun amigo da Arxentina. Seoane estaba pasando unha tempada en Galicia no ano 1967 e contáballe que, ademais do traballo, aproveitaba para facer escapadas a ver «marabillas románicas e barrocas» e sinalaba como toda Galicia era xa un bosque. Seoane tiña un recordo de infancia dunha Galicia coa terra traballada e os montes como parte do sistema agrario: limpos e empregados de mato. E dicía unha clave. Eses bosques que lle recordaban a miniaturas medievais francesas estaban enchéndose de lobos e xabarís.\nInmediatamente lembreime do asunto ao recordar cantas veces teño escoitado eu nas aldeas que o xabarís, os esquíos ou os lobos botáraos a Xunta, unha misteriosa Xunta nun vehículo 4x4 oficial que guindaba alimañas polo monte adiante. Este ano súmanselle á lista as velutinas e as víboras. A carta de Seoane confirma, sen dúbida, que a Xunta xa existía en tempos de Franco e xa guindaba de acola bichos bravos, ou ben que simplemente herdou competencias do Icona ou outra entidade da época.\nAs lendas dos nosos avós falaban de mouras e xigantes. As lendas dos nosos pais teñen por monstro a unha Xunta que é unha sorte de ente maligno destinado a tocarlle as narices aos mariñeiros e labregos. Aínda que razón pode haber, non hai dúbida de que esa mitoloxía nace da miseria de persoas que votaron en 1980 (menos dun 30 % da poboación) o Estatuto. A Xunta naceu como algo alleo á xente que non a votou. E de aí veñen estas teorías da conspiración.


Vítor Mejuto na Casa da Parra : avozdevilalba.gal\nVítor Mejuto na Casa da Parra\nBaixo o título 'Brión Boogie Woogie' e comisariada por David Barro, a mostra reúne unha vintena de pinturas, entre as que se atopan tamén algún dos traballos máis significativos do autor. A mostra recibiu máis de 2.000 visitantes desde a súa inauguración a mediados do pasado mes de setembro. Con comisariado de David Barro, a mostra reúne unha vintena de obras a través das que se ofrece un percorrido pola produción máis recente do autor.\nA selección de óleos e acrílicos que compoñen Brión Boogie Woogie dispóñense nas tres estancias que alberga a Casa Parra a partir da obra El abrazo de la mujer biónica, unha tea de 195 x 195 cm que recibe aos visitantes e dá paso ao resto da colección. A meirande parte dela, datada no presente ano, descubre ao espectador o estilo de cores e formas que caracteriza o traballo de Vítor Mejuto, no que conviven obras de gran tamaño (Blonde on blonde, Orde dórico…) xunto a series (Storyboard, Suite tres x tres..) e pezas máis pequenas (Cinemascope, ou as vinte pinturas de 40 x 40 cm que colgan na sala pequena).\nA exposición, que permanecerá na Casa da Parra ata o 10 de decembro, compleméntase cun catálogo que, ademais de presentar parte das obras en exposición e outras fotografías, reproduce unha longa e profunda conversa entre David Barro e Vítor Mejuto, así como uns apuntes biográficos sobre o artista. Con acceso gratuíto, Brión Boogie Woogie pode visitarse de martes a sábado en horario de mañá e tarde, de 11.00 a 14.00 e de 16.30 a 20.00, en tanto que os domingos só abre pola mañá. Os luns e días festivos a sala permanece pechada.\nMétodo, cálculo e intuición\nA partir do construtivismo e o minimalismo como primeiras referencias, Mejuto ten desenvolvido unha obra que pode enmarcarse dentro da tradición da chamada abstracción xeométrica e está baseada nunha caligrafía persoal que ten como principais referencias o método, o cálculo e a intuición. A investigación sobre cores, liñas e conxuntos xeométricos que buscan novas vías de expansión déronlle como resultado a construción de espazos ordenados nos que o debuxo actúa como xerador de ideas que se renovan de forma progresiva.\nAínda que nacido en Barcelona en 1969, Vítor Mejuto vive en Galicia desde a súa infancia. Estudou na Facultade de Belas Artes de Salamanca e desde 1995 as súas creacións teñen sido obxecto de distintas exposicións, tanto individuais como colectivas, dentro e fóra de Galicia.\nNos últimos anos conseguiu un alto recoñecemento público a partir da súa participación individual dentro da feira Espazo Atlántico 2010 en Vigo e noutras exposicións, como a levada a cabo na galería Atlántica da Coruña. Participou no Salon Réalités Nouvelles de París en 2011 e 2012. En 2011 foi seleccionado polo pintor Patrick Morrisey para a colectiva de pequeno formato Saturation Point (Gallery on the corner, Londres); e este último ano é incluído na colectiva que celebra o V aniversario do proxecto Eduarte de intercambio entre artistas holandeses e españois.\nNa actualidade vive no concello de Ames e traballa en Brión, de aí o título da exposición que acollerá a Casa da Parra, que se corresponde ademais cunha das obras expostas. Á parte da súa traxectoria artística como pintor, Vítor Mejuto dedícase profesionalmente ao xornalismo gráfico.\nDifusión das artes plásticas galegas\nCoa organización de Brión Boogie Woogie, a Consellería de Cultura e Educación brinda a Casa da Parra para a que é a primeira mostra institucional de relevancia dun dos artistas galegos que se manteñen máis activos nos últimos anos, contribuíndo deste xeito á promoción e divulgación do seu traballo.\nO espazo xestionado pola Consellería de Cultura e Educación avanza así no seu obxectivo de incidir directamente á promoción das artes plásticas en Galicia e, aproveitando o seu privilexiado emprazamento na compostelá praza da Quintana, favorecer o coñecemento da nosa creación artística entre os numerosos visitantes que recibe Compostela.


Contundente vitoria do CD Barco ante o Paiosaco en Calabagueiros\nInicio/Galerías de fotos/Contundente vitoria do CD Barco ante o Paiosaco en Calabagueiros\nCD BarcoDeportesEn portadaFútbolGalerías de fotosÚltima hora\nCo 5-0 remataba o primeiro partido da segunda volta da fase de permanencia en Terceira División para os vermellos\nXa tocaba. Despois de tres xornadas sen gañar, algunha máis sen facelo na casa, á afección do CD Barco xa lle tocaba celebrar unha vitoria do seu equipo, e na tarde deste domingo 16 de maio tiña a posibilidade de facelo por todo o alto, trala contundente vitoria dos vermellos ante un Paiosaco desdebuxado.\nCun impoñente 5-0 remataba o partido desta tarde no Estadio Municipal de Calabagueiros, o primeiro da segunda volta da fase de permanencia en Terceira División na que se encontran pelexando os tres equipos ourensáns (Ourense CF, UD Ourense e CD Barco).\nEl Harrak, autor do primeiro gol do partido.\nOs de Iván González saltaban ao terreo de xogo conscientes de que debían vencer para non entrar nos postos de descenso, diante un Paiosaco practicamente desauciadao no penúltimo posto da clasificación. E desta, non fallaron.\nAfección do CD Barco animando ao equipo.\nFoi un partido moi diferente ao de ida disputado a comezos de abril en Laracha (que remataba co empate a ceros no marcador), sendo a última incorporación ao equipo barquense, El Harrak, quen abría o marcador para os locais no minuto 22, tras unha xogada pola banda. Na primeira parte do encontro os coruñeses gozaron dalgunha ocasión, pero foron os do Barco os que se levaron a mellor parte e malia cometer algún erro, conseguían dominar o partido.\nEl Harrak tralo gol marcado esta tarde.\nO segundo tanto local era un golazo do canario Óscar Martín que practicamente fusilaba ao porteiro no minuto 28, chegando ao descanso coa importante vantaxe do 2-0. Tralo paso polo vestiario, as oportunidades para os do Barco multiplicáronse marcando noutras tres ocasións (e puideron ser máis). No minuto 53 David Álvarez poñía o 3-0 ao sacar unha falta e pouco despois, no 56′ Óscar Martín facía dobrete, marcando o seu segundo gol do encontro e o 4º para O Barco. A partir dese momento sucedéronse os cambios nas fila do CD Barco sentenciando o partido o 5º gol da tarde, obra de Rodri Alonso no minuto 81.\nUnha das xogadas deste gran partido para os locais.\nNunha animada e soleada tarde, estaban nimando como nunca, nas bancadas e tamén a pé de campo os seguidores, a berros e tamén a golpe de bombo, mantendo en todo momento as medidas de seguridade anticovid estipuladas.\nCon este resultado, na primeira das seis finais que restan para que conclúa a tempada, o Barco mantense na zona de permanencia, no 4º posto con 39 puntos, a só un do 3º clasificado, o Arzúa. Un pouco máis cerca de lograr o obxectivo.\nXogadores do Barco quentando durante ao partido.\nA Rúa calabagueiros campo comarca fase gol noticias O Barco partido provincia terceira división Valdeorras vitoria Volta


a furada do trasno: A solución, por elevación\nA solución, por elevación\nSemella que hoxe queda pechado o capítulo caixas. Pero seguramente non pola xuntanza de Compostela, Banco de España, caixas, Xunta, senón pola entrevista de Moncloa entre Rajoy e Zapatero.\nDende o principio, PP e PSOE, a nivel de Madrid, tiñan máis ou menos consensuado o futuro das caixas de aforros. Consenso que, xa se sabe, estaba baseado nun reparto da tarta.\nComo en tantos outros asuntos, a inacción do goberno deixou que transcorrese o tempo sen avanzar case nada nesa estratexia.\nA día de hoxe, coa solidez financeira do Estado Español máis que cuestionada nos mercados internacionais, é impensable que se poidan adoptar decisións de intervención en algunha entidade financeira, caixa ou banco, sen deteriorar aínda máis a imaxe externa de España.\nPolo tanto, diante da evidencia do rápido empeoramento da saúde económico-financeira de algunhas entidades hai que executar xa algunha solución que, polo menos, permita gañar tempo.\nNo caso galego semella que a estratexia que inicialmente se barallaba en Madrid para avanzar cara a un SIP Caja Madrid, Caixa Galicia e CAM xa non parece factible.\nDado que aquí levamos traballado tanto o tema da fusión e que, guste ou non no sur, se ten conseguido unha significativa marea popular favorable a esta solución.\nDado que é urxente, non só para o goberno de Núñez Feijóo senón, sobre todo, para o goberno de Rodríguez Zapatero, escenificar unha saída.\nDado que con en esa saída se espantan, por un tempo, as pantasmas de intervención de algunha das dúas entidades.\nPor todo isto, o máis probable é que nestes momentos, Rajoy e Zapatero estean decidindo que a mellor solución é a fusión equilibrada e igualitaria entre Caixa Galicia e Caixanova, forzada pola crítica conxuntura económica do estado e independentemente da súa viabilidade futura.\nSe a curto prazo escampa a crise e o goberno de España é capaz de enderezar minimamente o rumbo, estarase a tempo de pensar en outras solucións máis eficientes.\nSe non é así... qué máis ten.\nPublicado por Trasno en 09:47\nUnknown 5 de maio de 2010 10:55\n"semella que a estratexia que inicialmente se barallaba en Madrid para avanzar cara a un SIP Caja Madrid, Caixa Galicia e CAM xa non parece factible". A minha leitura é um bocado diferente. Nada impede que a fusão Caixa Galiza - Caixa Nova dê passo a um SIP do resultante com Caja Madrid. O resultado, se não for o mesmo, pouco variará. Ou alguém pensava que Feijóo se estava a opor às diretrizes da rua Génova?\nAnônimo 5 de maio de 2010 14:36\nEmprega unha calidade de lingua notable (alto) nos seus posts. Eu fun estudante de empresariais e sei das dificultades que temos xa só co léxico na nosa materia de estudo, por iso valoro moi positivamente a calidade, como dicía.\nSe moe permite, só suxiro a posibilidade de "endereitar minimamente o rumbo".\nTrasno 8 de maio de 2010 12:29\nCoincido plenamente Óscar, porque máis abaixo eu dcicía que: "a fusión equilibrada e igualitaria entre Caixa Galicia e Caixanova, forzada pola crítica conxuntura económica do estado e independentemente da súa viabilidade futura... Se a curto prazo escampa a crise e o goberno de España é capaz de enderezar minimamente o rumbo, estarase a tempo de pensar en outras solucións máis eficientes."\nTrasno 8 de maio de 2010 12:32\nObrigado polo comentario amigo Anônimo, máis cando en materia lingüística son un simple afeccionado autodidacta. E por suposto, concordo con que mellor endereitar que enderezar. Cousas de escribir á présa...


Revisión como estaba o 9 de setembro de 2017 ás 23:13\nRevisión como estaba o 30 de outubro de 2014 ás 14:50 (editar)\nRevisión como estaba o 9 de setembro de 2017 ás 23:13 (editar) (desfacer)\nO '''monotelismo''' é unha doutrina cristiá que defende que en [[Xesús de Nazaret]] só existe unha única vontade: a divina. Está considerada como unha [[herexía]] pola [[Igrexa Católica]] e a [[Igrexa Ortodoxa]]. Emperadores bizantinos como [[Heraclio]] ou [[Constantino II]] impuxeron esta idea como medio para achegar aos monofisitas da [[Igrexa Siríaca]] e da [[Igrexa Ortodoxa Copta]] á autoridade imperial, nun momento en que a ameaza persa do [[Imperio Sasánida]] precisaba da máxima cohesión interna. Pouco despois, a expansión dos exércitos do [[islam]] facía necesaria a unidade de fe para sustentar a lexitimidade dun único poder no [[Imperio Bizantino]]. Moitos monofisitas abrían as portas ás forzas árabes como liberadores fronte a tiranía de [[Constantinopla]].\nO gran impulsor desta doutrina foi o [[Patriarca de Constantinopla]] [[Serxio I, patriarca de Constantinopla|Serxio]], quen conseguiu que o [[Patriarcado de Alexandría]] (copto), no [] e a [[Igrexa Apostólica Armenia]], no [], ámbalas dúas de crenza monofisita, aceptasen a doutrina. Alarmado, o [[Patriarca de Xerusalén]] [[Sofronio]] dirixiu unha carta ao Papa [[Honorio I, papa|Honorio I]], quen, porén, deu a razón aos monotelistas. Isto animou ao emperador [[Heraclio]] a ditar con carácter oficial unha profesión de fe monotelista: a [[Ectesis]], no []. Este documento levantou iradas protestas en boa parte do pobo fiel, carismáticos predicadores e teólogos, que conseguiron que o novo Papa convocase un sínodo e proclamase as dúas vontades, correspondentes as dúas naturezas de Cristo.\nO emperador reaccionou con contundencia e non dubidou en torturar e exiliar ao Papa [[Martiño I]] e en mutilar ao célebre teólogo [[Máximo o Confesor]]. Estes consideraban que o monotelismo supuña cuestionar a plena humanidade do home Xesús e, polo tanto, a plena comuñón entre a divindade do [[Logos]] e o [[corpo humano]] e a [[alma]] humana de Cristo coas súas potencias humanas de [[memoria]], [[entendemento]] e [[vontade]]. Entendían que a integridade de Xesús como home, incluída a súa vontade, formaba parte esencial da fe apostólica transmitida dende un principio polas primeiras testemuñas e que así fora gardada polos [[Pais da Igrexa]]. A querenza popular por estes personaxes en boa parte da cristiandade non fixo máis que reafirmar a división. A cuestión non se arranxou ata a convocatoria do derradeiro concilio ecuménico: [[III Concilio de Constantinopla]] (680-681) onde se retomou a fe nas dúas vontades e se condenou ao papa xa finado [[Honorio I, papa|Honorio]] como herexe.\nTraído desde "https://gl.wikipedia.org/wiki/Especial:MobileDiff/4457777"


5- AS COMIDAS TRADICIONAIS – O Roque de Cerponzóns\n5- AS COMIDAS TRADICIONAIS\nOn 26 Marzo, 2021 23 Abril, 2022 By roquecerponzonsen AS COMIDAS TRADICIONAIS,XANTARES, BEBIDAS, LARPEIRADAS…\nCOMIDAS PARA SIBARITAS DE ALDEA.Como ben sabedes, unha das preguntas que fixemos na enquisa realizada fai poucos días foi a que se refería á comida, a que menú invitariámoslle aos nosos convidados.\nA raíz das contestacions que tivemos propúxenme realizar un apartado que teña relación coas comidas que máis arraigo teñen entre nós ao longo de tantos anos.\nPara entrar en faena, comezarei indicando que as comidas que habitualmente tiñan os nosos antepasados eran tres : almorzo, xantar e cea, pero cando era época de moito traballo, engadíase dúas máis: a parva e a merenda.\nPARVA : Comida lixeira que se fai antes do almorzo e que consiste, polo xeral, nunha copa de augardente e un anaco de pan (RAG).\nFai anos os nosos antepasados en épocas de traballo adoitaban madrugar e nada máis levantarse tomaban a parva (composta por unha copa de augardente é un anaco de pan) esto adoitábano tomar os homes, as mulleres, xunto cos nenos eran de tomar un anaco de pan e un vaso de leite.\nA parva adoitábase tomar si ían a saír de casa para realizar un traballo, pero si non fose así, adoitábase tomar o almorzo, consistente nunha cunca de leite con migas de pan, tamén podía ser no canto de leite unha cunca de caldo, onde se acompañaba co pan sobrante do día anterior, a min por exemplo, gustábame que a culler quedase de pé.\nEn cambio si se iba a realizar algún traballo fóra de casa levábano consigo. De almorzo levaban un pouco de carne é un anaco de pan, para beber, viño.\nPero imos a comenzar a falar das comidas, comenzamos :\nPAPAS DE MILLO.\nDe novo póñome con outra receita, mui sinxela, receita de anos moi duros, de anos de fame e moita miseria e que foi moi socorrida á hora da alimentación para poder levar algo á boca, refírome ás papas de millo.\nEn toda Galicia foi durante moitos anos un prato de comida tradicional, era habitual na maioría das casas, sobretodo nas máis humildes. Familias que pasaron moitos anos de escaseza e que tiña que alimentar o seu estómago con esta receita tan simple como necesaria, os nosos antepasados en xeral íanse a durmir ou almorzaban coas papas e ben que llo agradecían as súas barrigas…\nPorque daquela non había onde escoller, simplemente eran as papas, o caldo e para de contar, que o cola cao non chegou aos nosos fogares ata os anos cincuenta e non a todos no mismo ano, que había quen aínda non puido compralo ata pasado un tempo da súa chegada aos ultramarinos.\nA día de hoxe apenas ninguén prepara papas de millo, xa nin se mencionan, aínda así é bo recordar está receita e non esquecernos de onde vimos.\nSeguro que si lle preguntamos aos máis maiores da parroquia polas papas de millo, contestarannos coa frase “Canta fame quitaron !”\nOs ingredientes para a receita son moi sinxelos : Fariña de maíz, leite ou auga, azucre e unha pizca de sal.\nPara realizar a receita collemos unha ola e poñémola ao lume, engadíndolle o leite ou a auga e o sal, deixamos que se vaia quentando…Cando vexamos que comeza a poñerse templada, engadimos a fariña e comezamos a revolver seguido, desa forma evitaremos que se formen grumos e que non cheguen a pegarse no fondo da ola. Iremos deixando que se vaia cocendo ata que a textura colla unha forma cremosa, sempre controlando que non espesen, si fóra así, botámoslle un pouquiño máis de leite e si é ao contrario incorporámoslle máis fariña.\nAo estar suficientemente quentes, retirámolas do lume e por encima botámoslle o azucre…listo para encher a barriga.\nRecordar que para facer as papas recoméndase que a fariña sexa amarela ou branca, iso si, que sexa de maíz ( descartemos a Maizena). Hai quen as papas facíaas con auga debido a que o leite que sacaban das vacas había que vendela para poder ter uns patacos cos cales comprar algunha cousa que non se daba no campo.\nCOMENTARIOS DOS VECIÑOS :\n1–Falando con varios veciños e veciñas da parroquia sobre si recordaban comer as papas algúns non recordan nada, outros recordan tomar maizena e poucos foron os que me dixeron que si, que eles foron criados con papas de millo.\n2–Unha veciña contábame fai pouco que se acorda coma se fose hoxe cando acompañaba á súa avóa, sendo ela moi pequena: Íanse as dúas ao muiño que quedaba moi preto da súa casa, a súa avóa mandáballe recoller a fariña máis fina, que é a que cae pegada á pedra, era a de mellor calidade para preparar as papas, toda-las noites facíallas a ela e á súa irmá.\n3–Claro que comin papas de millo, jajaja, que tempos aqueles, non había outra cousa, as papas, os xurelitos, os bolos do pote ( que eran bolas de fariña cocidas na auga do cocido) e o caldo, había días que as tres comidas eran sempre a misma, a mañán, a mediodía é a noite papas ! Outro día tocaba caldo é a veces comías solo xurelos ! Así durante muitos anos…\n4–As papas eran un alimento boisimo, na nosa casa facíanse con auga, que a leite que daba a vaca había que vendela, como tamén os ovos.\n5–Miña avoa facía as papas coa auga do caldo, dabanlle mellor sabor, co óleo que era o mellor da fariña. Para facer as papas, miña avoa collía a auga do caldo e pasaba por un colador, despois de feitas un pouquiño de azúcar ( si o había) , para nos era un manxar, outra cousa non había Juan.\n6–Si que teño comido papas de millo, pero teño que decirche que eran feitas con leite de cabra. Resulta que a leite de vaca sentabame mal, non podían darme a beber a leite, poñíame maliña, así que cando chegou meu pai de Bos Aires, o primeiro que fixo foi mercar unha bicicleta Orbea é o segundo mercar unha cabra, para que eu podera tomar leite sin que me sentase mal, partir de ese momento puden tomar as papas de millo.\nTORTILLA DE PIARDAS\nEsta receta recordoa facer a miña avoa Ramona na Rons, tamén teñoa probado na casa da señora Sara a da Rons.\nAs piardas, tamén coñocidas por pión ou bogón (según me contaron por Arxentina son coñocidas como Cornalitos, en Asturias como mirlotos ou corcones), e un peixe de cor verdosa con pintas negras no dorso, o ventre e abrancazado, era un dos principiáis alimentos do pobo durante a veda, a piarda é un peixe miúdo que muitas veces cando iban a pescar xoubas aparecía entre elas. Antigamente na ría de Pontevedra pescabase con un aparello de nome Boliche da piarda, entre os meses de febreiro a Xuño.\nUn puñado de bogóns escamados, pois teñen máis escama que as xoubas, 2 ovos batidos a punto de tortilla, un dente de allo, sal, aceite\nPollemos un pouco de aceite na sartén e douramos o allo que retiramos sen queimar. Nese aceite fritimos os bogóns salgados moi levemente. Botamos o ovo batido e salgado e deixamos callar. Dámoslle a volta e servimos.\nAnte a pregunta que fixen a vecindade, estás foron as respostas:\n1–A min encantanme, eu facías fritas con ovo, as piardas teñen no papo unha cousiña de cor negra, parecía un bichiño, sabíame riquísimo. Cando encontro piardas a venda, mercoas para facelas.\n2–A miña nai facías bastantes veces, será por eso que me gustan.\n3–Eu nunca probéi as piardas en tortilla, pero fritas teñoas comido muitas veces.\n4–A min no me gustaban, para que as pudera comer miña avoa botaballe ovo por encima é facía coma unha tortilla, pero aínda así seguía sin gustarme, comías un pouco mellor pero non eran do meu agrado, hoxe en día como me gustan máis son feitas a plancha.\n5–Eche unha receta de toda a vida, mui antiga, encántame a piarda frita, tal cuál, sin ser en tortilla.\nSegún a RAG o CALDO e unha comida constituída fundamentalmente de verduras, fabas e unto, cocidos en auga só ou con outros ingredientes, como patacas, carne, chourizo, touciño etc.\nO caldo foi sempre un dos elementos principiáis nas nosas casas, para moitos de nós durante anos foi o noso almorzo ou cea, a veces mesturado con pan de millo ou de trigo.\nImos ver en xeral como se fai o caldo na maioría das casas, despois máis adiante poñerei algúns exemplos de cómo se fai o caldo na nosa parroquia…\nAntiguamente as nosas avóas usaban un pote de ferro, onde se lle botaba auga e seguidamente unhas fabas, de seguido poñíase ao lume durante unha hora e media, cando comezase a ferver botábaselle un anaco de unto de porco, despois íase engadindo nabizas, grelos, nabos e tamén xudias, despois unhas patacas cortadas en anacos miúdos, e para rematar o sal necesario.\nTamén había momentos, que adoitaban ser os días de festa, que engadían xamón, chourizos, galiña…todo isto logo de darlle un sabor especial ao caldo, despois de cocidos son apartados para outro pote, onde se converte noutro prato, o cocido.\nCon respecto ao caldo, dicir que dependendo a verdura que se lle botase, o sabor era mui diferente, normalmente era a base de grelos ou de verzas.\nCando se facía o caldo adoitaba facerse nun pote grande, xa que separadamente de saber mellor, facíase con vistas a que se tivese para varios días, é sabido que moitos dos que tomabamos o caldo gustábanos máis o que estivese requentado que o recentemente feito, vai tí a saber si eran manías, porque cada un tiña as súas, mismo sei de quen botaballe azucre…\nConsultando uns exemplares donde se fala das comidas, en un deles D. Ramón Otero Pedrayo comenta que en algúns momentos de apuro dónde non daba tempo a facer o caldo, as mulleres tiñan a ben facer unha “sopa de forza”, que se facía axiña.\nA receta era así:\nPonse ao lume unha tarteira con auga, grasa de porco é o sal preciso; cando rompe a ferver engádaselle pan de millo migado, revólvese e botánselle dous dentes de allo esmagados e misturados con pemento picante; férvese un cuarto de hora e queda listo para comer.\nPero o extremo oposto a esta “sopa de forza” é a “sopa de crego”.\nO poeta Salvador Golpe, recolleuna desta maneira nun pobo da Cruña :\nCóllese un molete, fanse unhas tostadas e con gran coidado dóuranse nas brasas.\nCóllense chourizos, córtanse en rodaxas que medio centímetro teñan de delgadas\nTraise unha tarteira e con muita calma vanse nela pondo o pan e as talladas.\nPrimeiro, das tostas déitase unha capa, e enriba dela outra daquelas rodaxas.\nE vanse alternando chourizo e tostadas hastra que a tarteira se vexa mediada.\nVértese alí un caldo de moita sustancia, que teña, a lo menos, dous dedos de grasa.\nE logró á tarteira pónselle a tapa, e fervo non fervo, tense xunto ás brasas.\n¿ Xa chegóu a hora de xantar ?…¡ Pois, ala…!\nEnriba de todo uns ovos se escalfan. E así, na tarteira, no medio da táboa\nse pón esa sopa sin máis circunstancias.\nAsí ma serviron a min, na montaña, fará corenta anos…\n¡ Qué tempos, caraina !\nPero non queda ahí, porque a esta sopa tamén chamada “sopa de abades” pódese engadir anacos de xamón, garabanzos etc.\nO CALDO DOS VECIÑOS :\nPreguntamos a varios veciños polo xeito de facer o caldo na súa casa :\n1–Eu fago o caldo poñendo primeiro o auga o lume… Despois bótolle un cacho de costela meiniña de tenreira, un chourizo, un cacho de unto é fabas. Cando isto estea case cocido añadolle verzas de col, repolo, cenoria é puerro, todo eso ben picadiño e cocido a lume lento. O caldo na miña casa e todo un clásico que xa ven dos meus antepasados…e a gozar.\n2–Eu fago con uns garbanzos, uns chourizos, un trozo de cacheira, algo de galiña, carne de tenreira, orella de porco, costela de porco é unhas patacas, xunto cos grelos.\n3–O Caldo da Mata\nPos auga a ferver coas patacas e as fabas, despois bótolle un pouquiño de figado picado é un pouquiño das carnes mortas que normalmente son das que se usan para facer os chourizos, todas elas ben picadiñas. Facer un rustido con cebola picadiña, ponse na sartén con aceite e non a deixar queimar, despois botarlle un allo, un pouquiño de perixel, cando todo estea rustidiño deixamos enfriar un pouco é botamos pimentón dulce. Cando estea listo o rustido botamos dentro da pota do caldo. Servise en un plato fondo ou nunha cunca con culler. Ollo ! Este caldo non leva verdura ningunha.\n4–Eu para facer un bo caldo teño que ter a base fundamental, que son un anaco de unto e outro de touciño. Despois as fabas, un anaco de xamón, costela,tenreira, chourizos (feitos por min), verdura e uns ósos. Tamén utilizo as patas da galiña (si é da miña casa a galiña), pois cando as pos a cocer, soltan como unha gelatina que lle dá un toque especial ao caldo.\n5–Na miña casa facemos un caldo cos ingredientes que sobraron do cocido.\nÉ dicir, collemos as carnes sobrantes (chourizo, xamón, galiña etc.) xunto coas patacas, fabas e a verdura ( poden ser grelos, navicol etc.) e todo iso o desmenuzamos, despois nunha ola botámolo xunto a auga do cocido ( onde ten os restos da graxa da galiña) e engadímoslle medio sobre de sopa.\n6–O caldo que facemos na casa é a base de auga, un anaco de panceta, xamón, chourizo, grelos, patacas é algo de galiña, aínda que o que máis leva son partes do porco.\n7–Ingredintes: Fabas blancas ( a remollo 12 horas antes), 1 anaco de lacon. Algo de costela de porco salgada ou panceta, un anaco de vitela, millor con oso, chourizos en función da cantidade de auga e restantes condimentos, patacas boas é grelos.\nPoño a ferver as fabas durante unha media hora desde que empeza o fervor; a continuación engado as carnes, e ao cabo dunha hora bótolle as patacas escachadas mui miudiñas e logo os grelos moi picadiños xunto cos chourizos. Antes de botarlle as patacas o que fago e que lle engado ao caldo que está a ferver as pencas dos grelos ben trituradas na túrmix ou na Thermomix, ata que queda como una pasta; esto fai que espese o caldo e que colla máis sabor.\nDespois deixar cocer todo, a min góstame que as patacas queden moi cocidas que así tamén espesa o caldo. Mirar como anda de sal, … e bon proveito!\n8–Primeiro poño unha pota grande ao lume coa auga e o unto,cando ferve,boto costela,rabo, lacon, cacheira,osos lombelo, touciño entrefebrado,costela de tenreira, despois dunha hora+- lume lento, se esta cocida a saco e boto fabas brancas,a verdura(follas de col) chourizos de cebola e de carne,deixo que coza ben e por último as patacas, deixo repousar un pouco antes de fincar o dente.\n9–Pos a auga o lume é metes un cachiño de unto atado nun cordel, o que coza un pouco sácalo e resérvalo para outro día, despois picalle verdura moi miudiña, unhas alubias e unhas pataquiñas picadiñas, un pouco de sal é un cachiño de touciño, todo ben cocidiño, porque e un caldiño pobre, ah ! o unto que quitache queda pa o seguinte caldo.\n10–Si teño que facer un caldo uso a auga do cocido, pero si non fixen cocido entón preparo para cocer un cachiño de touciño e uns ósos para que teña algo máis de sabor. Os ingredientes que uso para o caldo son os seguintes :\nUn cachiño de unto, fabas brancas, pataca moi picadiña e nabizas. Si a nabiza está aceda, entón antes de nada lle dou un fervor, por certo que este ano as nabizas saíronme moi doces.\nOS VECIÑOS SIGUEN ENVIÁNDOME MAIS RECETAS E MAIS RECORDOS :\nEu fago o caldo da seguinte maneira: Medio unha ola con auga, póñoa ao lume( si o podo facer en cociña de leña mellor), bótolle as carnes de porco ( panceta, xamón, cacheira, costela, oso lombelo, etc) de galiña e de vaca, esta última é opcional, as que non faltan nunca son as de porco e galiña. Tamen lle boto uns fabóns. Deixase cocer todo esto un tempo…1 ou 1.5 horas aproximadamente. Cando pasa ese tempo mírase como está a carne de cocida, si está casi cocida retírase e bótase nesa auga de cocción, un anaco de unto, patacas, repolo e uns chourizos. Cando todo esto está a piques de estar cocido, bótolle outra vez a carne que estaba apartada para que coza todo xunto. Cando está todo cocido, retíranse todos os ingredentes para servir en duas fontes, nunha van as carnes e os chourizos e noutra van as patacas, verdura e fabóns. O líquido da cocción aproveitase para facer unha boa sopa, que podes servir ese mesmo día co cocido si che queda oco no estómago para tomala ou podes deixalo para facer a sopa outro dia. Este é o meu cocido….pero aínda lembro o sabor exquisito do cocido feito na lareira dos meus avós paternos na Portela( ese tiña petoutes ) Tamén está boísimo o que fai miña nai, mais ou menos como o fago eu ( eu aprendin dela) pero ela faino na cociña de ferro. Aínda que todo é lume, non teñen nada que ver as comidas feitas en cociña de butano, vitrocerámica ou inducción coas feitas en cociña de leña…teñen o sabor da nos nenez🤷♂.\nEMPANADA DE OLLO MOL\nUnha das comidas que sempre me encantaba nas datas de Nadal, era a empanada que facía miña avoa, o seu prebe estaba mui bo, coas ceboliñas da casa, aqueles ollos moles ou escachos xixantes\nUnhas mazás de campana, tipo conferencia, eran mui longas e mui grandes, algunha chega a a pesar un kilo, metidas nunha tarteira de barro e despois no forno donde facíamos o pan, un forno de pedra que tiñamos na casa, tamén as peras de inverno.\nTERNEIRA A MIÑA MANEIRA\nRedondo de terneira.\nCaldo de carne (osos, zenoira, “puerro”) os osos mellor tostalos un pouco.\nSello nun pouco de aceite de oliva con allo o trozo de carne, engado a cebola e deixo pochar un pouco, engado o viño branco e deixo evaporar. Engado o caldo, sal, pementa, unha folla de loureiro e un ramo de perexiil. Deixase ferver. Retirase a carne e o enfriar filetéase. O resto do xa mermado triturase.\nMisturase a carne co caldo.\nComa guarnición poño unhas patacas pequenas, primeiro cocidas e logo fritidas, zenohiras baby e guisantes cocidos.\nPode sustituirse a terneira por un redondo de porco ou por lomo. Por aqui gusta.\n8- PARROQUIAS CON SAN VICENTE DE PATRÓN.\nUn comentario en “5- AS COMIDAS TRADICIONAIS”\nSó comentar que pela zona de Noia seguimos a fazer e a comer a tortilha de pipións, e bem boa que sae 🙂\nTambém se comem fritidos, depois de lhes pôr um chisco de farinha para evitar que salte o azeite.\n13 Xuño, 2021 ás 8:14 am\t Resposta


imaxes do Agora Xove´ 2017\nO noso veciño máis coñecido é o cómico e presentador Roberto Vilar, que foi o encargado de inaugurar o sábado Agora Xove, a feira multisectorial que reuneu este fin de semana a máis de 50 empresas asentadas no municipio. O director do programa Land Rover da TVG contribuíu a facer máis visible o potencial do seu concello de nacemento. Vilar exaltou o carácter emprendedor dos xovenses, xentes traballadoras con corazón e moitas ganas de saír adiante.\n* FAI CLICK SOBRE A IMAXE PARA ACCEDER Ó SERVIDOR FLIKR DONDE SE ALMACENAN E SE PODEN DESCARGAR Ó PC\nO Concello de Xove ratifica coa súa contribución a este certame a súa aposta polo comercio e a industria da localidade como xeradores de emprego e riqueza. O alcalde, Demetrio Salgueiro Rapa, manifestou o sábado durante a apertura do feiral que a intención é "que se consolide, que medre e que sexa un referente na provincia".


Lídia Senra esixe que a loita contra a violencia machista sexa unha prioridade no Parlamento Europeo | Noticias Vigo\nPublicado por Rubens Rocha o día 02/03/2017 na sección de AGE,Política,Vigo\nA eurodeputada toma a palabra no pleno da Eurocámara en Bruxelas para criticar a despenalización parcial da violencia machista en Rusia.\nPide que ningunha agresión quede sen castigo en ningunha parte do mundo e unha Directiva Europea que garanta os dereitos das mulleres.\nLídia Senra, eurodeputada galega integrada no Grupo Confederal da Esquerda Unitaria Europea/Esquerda Verde Nórdica (GUE/NGL), reclamou este mércores pola noite no pleno do Parlamento Europeo, en Bruxelas, que se pase dunha vez por todas “das palabras aos feitos” e non se produza “ningunha agresión machista sen castigo”. “Pido á Comisión Europea e ao Parlamento Europeo que convertan a loita contra a violencia machista nunha prioridade e que poñan todos os medios ao seu alcance, incluída unha Directiva Europea para rematar coa violencia machista e para garantir os dereitos das mulleres”, reclamou. A eurodeputada galega tomou a palabra no punto da sesión plenaria no que se abordou a recente despenalización parcial da violencia doméstica en Rusia, a raíz da Declaración da vicepresidenta da Comisión e Alta Representante da Unión para Asuntos Exteriores e Política de Seguridade.\nDEREITOS, GUE/NGL, lidia senra, Mulleres, Parlamento Europeo, Pleno, Rusia, violencias machistas


O IBEX 35 pon a fin ao peor mes da súa historia cunha caída do 22,21% en marzo | Noticias de Galicia | CRTVG\nPublicado o 31/03/2020 18:14\nO IBEX 35 puxo fin ao peor mes da súa historia cunha caída do 22,21 %, o cal levou o selectivo a situarse nos 6.785,4 enteiros. No que vai de ano, o principal índice español perdeu preto dun 30 % do seu valor. O selectivo comportouse así nun contexto marcado pola expansión do coronavirus en España e o resto do mundo, a declaración do estado de alarma no país e a aprobación de medidas urxentes de carácter extraordinario para combater os efectos do paro económico.\nA paralización das actividades non esenciais, mediante un permiso retribuído recuperable, supón un endurecemento do estado de alarma prorrogado ata o 11 de abril. Doutra banda, os investidores coñeceron este martes que a actividade da economía chinesa rexistrou en marzo un forte rebote, despois do histórico afundimento observado en febreiro a raíz do impacto do coronavirus e das medidas de contención executadas, segundo reflicte o índice de xerentes de compras ( PMI).\nA pesar da histórica caída mensual, o IBEX 35 pechou a sesión deste martes cunha alza do 1,88 %. O resto de bolsas europeas tamén concluíron en verde este martes, aínda que con avances non tan pronunciados como os do índice español, exceptuando o Ftse 100 de Londres, que subiu un 1,8 %. O resto de prazas rexistraron subas do 0,4 % para o Cac 40 de París, do 1,22 % para o Dax de Frankfurt e do 1,06 % para o Mib de Milán. O prezo do barril de petróleo de calidade brent, de referencia en Europa, cotizaba á baixa ata situarse nos 22,7 dólares, mentres que o West Texas Intermediate ( WTI), referencia para os Estados Unidos, situábase sobre a cota dos 20 dólares.\nPola súa banda, a prima de risco española subía a 114 puntos básicos, co xuro esixido ao bono a dez anos no 0,674 %, mentres que a cotización do euro fronte ao dólar se ampliaba a 1,1016 billetes verdes.\nMarzo despídese con temperaturas invernais\nO ministro neerlandés de Finanzas recoñece que lle faltou empatía con España


Nós sinceramente benvidos a visitar a nosa empresa en www. mookidstoy .com e discutir negocios, ansioso para a construción de relacións comerciais a longo prazo cos outros\ngarantía 4. Calidade:\nCalidade e servizo: it’d be our priority to provide our clients with great quality products and superior customer service.\nRápida entrega Tempo de entrega: Estamos dedicados a facer os tempos de resposta máis rápidos e traballar moi duro para garantir que os seus prazos.\nPrezos imbatíveis: Buscamos continuamente para atopar formas de reducir os nosos custos de produción, custo de transporte, etc. Por último, pode obter beneficios a partir del.\nInformación xeral fin\nEstamos felices en ofrecer-lle o mellor servizo, e coidadosamente concentrarse nos nosos produtos. Temos experiencia en atender o mercado estadounidense, mercado europeo e mercado de África, Rusia mercado. Por favor, estea en conta que os prazos dependen dos elementos específicos e cantidades de elementos que precisa. O noso éxito sempre basearse na comprensión das súas demandas e tendencias dos nosos produtos e marketing.\nxoguete bonito do bebé de madeira\ncorte de froitas\nláser corte de madeira forma


O RedondelaFS plántalle cara ao Cereixa - Radio Redondela 94.9FM\nO RedondelaFS plántalle cara ao Cereixa\nOs de Juan Nogueira non o tiñan doado, xogaban fóra da casa e facíano cun dos equipos fortes da categoría, o Cereixa. Con todo, foron quen de vencer o encontro por 3-5. Tropezo do Arealonga ante o Leis Marcón, que logrou a vitoria pola mínima nun partido que rematou co resultado de 4-3.\nMal partido o xogado este domingo polo Arealonga contra o Leis en Pontevedra. Impresionante actuación do porteiro do Leis e mal xogo o realizado polos xogadores do equipo de Chapela, fixeron inevitable a derrota. De feito, os locais chegaron a contar cunha vantaxe de catro goles, logrando o Chapela remontar ao 4-3 definitivo. Derrota que deixa ao Arealonga na sexta praza do grupo cunha semana de descanso para recuperarse e enfrontar con gañas a súa seguinte cita ante o Lume Bamboo.\nMellor lle foron as cousas ao Redondela, equipo que tiña unha cita complicada, ao xogar fora da casa cun dos equipos que aspira a lograr o título de liga, o Cereixa Gondomar. Con todo, os de Juan Nogueira non se acovardaron e lograron facerse cos puntos en xogo ao vencer por 3-5. A próxima cita será xa á volta das vacacións cun equipo moi necesitado de puntos, o Mondariz.\nO Campito encadea dúas semanas de descanso, non xogaba esta fin de semana e volverá á competición o vindeiro 2 de abril. Xogará contra o pechacancelas do grupo o Baíña.\nPrevAnterioresO C.R. Chapela faise coa VII Bandeira Concello de Bueu de Bateis na modalidade feminina\nSeguintesO Castro Chapela mantén o lideradoNext


¡Comezan as clases!\nO luns, día 5 de outubro empezan as titorías para os estudos de Grao e Curso de Acceso\nOURENSE, 2 de outubro de 2020.-O vindeiro luns, 5 de outubro, comezan as titorias para todos os estudos de Grao e Curso de Acceso á Universidade para maiores de 25 e 45 anos. As titorías do CUID para estudar idiomas a distancia, comezarán o 3 de novembro.\nPodes consultar os horarios provisionais de impartición das titorías do centro Asociado de Ourense e Aula Universitaria de Valdeorras pulsando aquí.\nLembra tamén consultar o Calendario académico curso 2020-2021 con todas as datas importantes deste curso pulsando aquí.\nLembrámosche que os días 8 e 9 de outubro non haberá titorías porque serán as Xornadas de Portas Abertas. Consistirán en senllas conferencias de benvida que se emitirán ás 18.00 horas eses días. Van destinadas aos novos alumnos e para participar e seguilas en directo deberán inscribirse na seguinte ligazón.\nE se aínda non te matriculaches na UNED...\nAínda estás a tempo!\nCoñece o noso Plan de Continxencia e Protocolo de Adaptación cara o comezo do curso 2020-2021 en UNED Ourense.\nCoñece como se estuda na UNED\nEntérate do noso Plan de Acollida\nAta o 22 de outubro podes matricularte en 28 graos, 11 graos combinados, 79 másteres e do Curso de Acceso á Universidade para maiores de 25 e 45 anos.Se queres coñecer máis sobre a nosa oferta académica, todos os graos, másteres, formación permanente, etc..., pulsa aquí.\nE se o que queres é estudar idiomas a distancia, o CUID ten aberta a matrícula ata o 3 de novembro. Consulta todos os niveis e idiomas que podes estudar connosco pulsando aquí.\nLembra que a UNED non ten notas de corte e é a universidade con máis experiencia en formación a distancia. A nosa longa traxectoria na formación a distancia, así como a experiencia na formación online e semipresencial, levounos a ser a maior universidade española en número de estudantes, coa súa media de 200.000 matrículas cada curso, en Grao, Posgrao, títulos propios, Acceso á Universidade para maiores de 25 e 45 anos, UNED Senior e Idiomas.\nDurante esta pandemia, non sacrifiques os teus estudos e estuda a distancia, ao teu ritmo, con titorías e clases online, cunha ampla rede de apoio e de servizos á túa disposición.


O Concello de Rianxo axuda á veciñanza a evitar calotes polo móbil – O Barbanza\nO Concello de Rianxo axuda á veciñanza a evitar calotes polo móbil\nA crise sanitaria e o Estado de Alarma poñen en xogo un máis que relevante compoñente humano de solidariedade, pero tamén o contrario. Desta vontade de determinadas persoas e colectivos de tirar proveito da situación de emerxencia e vulnerabilidade social xorde unha marea de correos e mensaxes de móbil falsas (que semellan vir da Axencia Tributaria e de todo tipo de entidades financeiras) que están encamiñadas a enganar aos cidadáns para que estes acheguen os seus datos privados e bancarios (por exemplo as claves de acceso) e tentar roubarlles cartos e información. Tendo en conta a proliferación destas tentativas de calores, o Concello de Rianxo puxo en marcha un servizo para convidar ás veciñas e veciños que sexan vítimas destas actividades a compartilas a través do correo informatica@concelloderianxo.gal e o teléfono 667 18 55 77 (Telegram ou WhatsApp).\nSegundo informa o Concello, o servizo está a disposición de todos os cidadáns que reciban un correo ou unha mensaxe sospeitosa das devanditas características e que ofrezan dúbidas sobre a súa autenticidade. Estes correos e mensaxes poderán ser reencamiñados á dita conta de correo e ao dito número de teléfono, ben reenviándoos, ben facendo chegar unha captura fotográfica. Dende Informática do Concello comprobarán se as misivas son seguras ou falsas e, no caso de ser fraudulentas, enviaranse ás autoridades.


O alcalde de Vigo e presidente da Rede Española de Cidades polo Clima, Abel Caballero, asegurou na tarde de onte martes que máis de cen municipios españois participaron o luns e o martes na VI Asamblea da entidade, que tivo lugar no Pazo Hotel Os Escudos de Vigo.\nSegundo explicou, a "consistente" presenza municipal sitúa á de Vigo como a asamblea da Rede con maior participación ata o momento. En paralelo, a urbe olívica acolleu a xornada "O vehículo eléctrico nos municipios españois" -que espertou un "extraordinario interese"-, na que distintos responsables da Oficina Española de Cambio Climático, do Ministerio de Industria, do IDAE e de Rede Eléctrica Española expuxeron a perspectiva estatal, mentres que cargos de Xixón, Málaga, Sevilla, Barcelona e Vigo presentaron as experiencias locais ao respecto.\nCaballero indicou que os concellos, tras as dúas xornadas, adoptan unha "posición firme" sobre a mobilidade eléctrica e impulsan unha "aposta decidida" polas baixas emisións. As urbes españolas realizaron valoracións "positivas" sobre o custo por quilómetro do eléctrico sobre o coche tradicional -unha cuarta parte- ou da redución de ruidos que supón.\nO alcalde vigués aseverou que o evento celebrado deixa a "convicción" nos presentes de dar facilidades ao uso do vehículo sostible, vantaxes tanto fiscais como de estacionamento ou do uso de carrís semipeonís. As localidades tamén avogan por que as pequenas reparacións a efectuar no centro das cidades que precisen de transporte sexan realizados "prácticamente a concesión exclusiva" por automóbiles industriais eléctricos.\nAsemade, Abel Caballero defendeu "dar o máximo de facilidades á creación de empresas que establezan a distribución e a xestión da carga dos automóbiles eléctricos e despois facer que os aparcamentos públicos ou privados en concesión teñan xa todas as características de carga".\nO rexedor vigués apuntou que a Asamblea celebrada na cidade consolida "un primer paso de xigante" dos municipios para a implantanción efectiva do coche eléctrico. Caballero constatou o interese sobre a experiencia de Vigo na cuestión, que é seguida mediante a Rede Española de Cidades polo Clima. Vigo, a través desta entidade, será a encargada de elaborar unha ordenanza municipal piloto que regule o uso deste vehículo xunto co IDAE e coa propia Rede.\nO modelo vigués de coche eléctrico tamén vai ser exposto nunha reunión de alcaldes a nivel mundial a celebrar en México, así como as conclusións extraídas das dúas xornadas de mobilidade sostible que acaban de rematar en Vigo.\nAbel Caballero recordou igualmente que a xornada acolleu a explicación do proxecto vigués para converterse en cidade piloto do coche eléctrico, un proceso que pasa pola fabricación deste, pola industria de compoñentes, a factoría de baterías, a ordenanza municipais, as facilidades fiscais e as empresas subministradoras de enerxía eléctrica e de instalación de puntos de carga, coordinados desde o Concello de Vigo.\nA experiencia viguesa tivo na participación do Concello e da factoría de PSA Peugeot Citroën as dúas principais bases. O concelleiro de Xestión Municipal, Carlos López Font, expuxo a estratexia olívica de promoción do vehículo eléctrico e o director da planta de Vigo, Pierre Ianni, abordou o presente e o futuro no desenvolvemento destes automóbiles, tras unha visita ás instalacións da fábrica de Balaídos.


E-diario: 30 de novembro – Había unha vez…\nE-diario: 30 de novembro\nOn 30 Novembro, 2016 2 Decembro, 2016 By habia unha vez...en E-diario\nChega o momento de facer reflexión dun día tremendamente productivo na clase práctica de Novas Tecnoloxías. Teresa sorprendenounos hoxe traéndonos robots cos que os nenos poden xogar na aula e que aos docentes lles permite traballar cuestións matemáticas, espaciais ou psicomotricidade entre outras. Tal e como nos explicou, existen múltiples robots para a educación, e o que nós puidemos ver “en acción” foi o Escornabot. Según nos contou, aos nenos e nenas encántalles porque só con velo xa saben que se trata dun robot e ademáis ten moitas cores, o que chama o interese das crianzas.\nPuidémolo tocar, programar coma farían os cativos e revisamos cal sería o traballo do profesor, que deseñaría diferentes tarefas na que o fundamental sería ademáis o traballo colaborativo. É unha ferramenta, tal e como comentou, moi útil porque ademais permite que os nenos centren moitísimo a súa atención e o docente pode estar máis pendentes daqueles que precisen axuda.\n¡Agora temos que deseñar nós tarefas que poderiamos realizar nunha aula cun Escornabot! En breve veredes o resultado.\nPola outra banda, fixemos os primeiros avatares. Nós optamos por empregar Balbberize, xa vos contaremos a razón cando vos ensinemos o resultado.\nPor diante quédannos algunhas cousas por rematar. Estamos traballando nun story board para unha curta da que intentaremos facer algúns planos coa aplicación para tablets PIC PAC. Iso… e rematar algúns detalliños que foron quedando ¡porque o cuatrimestre está a punto de rematar!\nA imaxe de cabeceira foi tomada da web Freepik\n¡Seguimos aprendendo! Agora, con videos\nOs nosos avatares\nUn comentario en “E-diario: 30 de novembro”\nPingback: O noso primeiro Storyboard – Había unha vez…